pythainlp/thai-wiki-dataset-v4 huggingface dataset:
เซบัสทีอัน เฟ็ทเทิล

เซบัสทีอัน เฟ็ทเทิล  เกิดเมื่อวันที่ 3 กรกฎาคม ค.ศ. 1987 เป็นอดีตนักแข่งรถสูตรหนึ่งชาวเยอรมันระหว่าง ค.ศ. 2007 ถึงปี ค.ศ. 2022 ให้แก่ทีม , , , และ เขาเป็นแชมป์โลก 4 สมัยติดต่อกันที่ชนะในฤดูกาล ค.ศ. , ค.ศ. , ค.ศ. และ ค.ศ. กับทีม และใน ค.ศ. 2010 เขาเป็นนักแข่งรถสูตรหนึ่งที่อายุน้อยที่สุดที่ชนะเลิศ ด้วยอายุ 23 ปี 135 วัน นอกจากนี้ยังมีจำนวนการชนะการแข่งมากเป็นอันดับสาม (53) และได้ติดสามอันดับแรกทั้งหมด 122 ครั้งมากเป็นอันดับสามเช่นกัน รวมถึงได้ตำแหน่งโพล 57 ครั้ง มากที่สุดเป็นอันดับสี่ 
เฟ็ทเทิลเกิดที่เมืองเฮ็พเพินไฮม์ ประเทศเยอรมนี เขาเริ่มแข่งรถในปี ค.ศ. 1995 และมีชื่อเสียงอย่างรวดเร็วในรุ่นเยาวชน ในปี ค.ศ. 2006 เฟ็ทเทิลเป็นนักขับทดสอบรถสูตรหนึ่งกับบีเอ็มดับเบิลยูเซาเบอร์ โดยเป็นส่วนหนึ่งของเตอร์กิชกรังด์ปรีซ์ ในปี ค.ศ. 2006 เฟ็ทเทิลเป็นนักแข่งรถสูตรหนึ่งที่อายุน้อยที่สุดเป็นอันดับที่ 8 ที่ได้เข้าร่วมแข่งขันรถสูตรหนึ่งเป็นครั้งแรก ที่ยูเอสกรังด์ปรีซ์ ในปี ค.ศ. 2007 ซึ่งเขาจบอันดับที่ 8 ด้วยอายุ 19 ปี 349 วัน เขาเป็นนักแข่งรถสูตรหนึ่งที่อายุน้อยที่สุดที่จับเวลาการแข่งขันได้อันดับที่ 1 ในอิตาเลียนกรังด์ปรีซ์ ในปี ค.ศ. 2008 ด้วยอายุ 21 ปี 72 วัน โดยในอิตาเลียนกรังด์ปรีซ์เดียวกันนั้น เฟ็ทเทิลชนะการแข่งขันรถสูตรหนึ่งเป็นครั้งแรกด้วย และเป็นนักแข่งรถสูตรหนึ่งที่อายุน้อยที่สุดที่ชนะการแข่งขันด้วยอายุ 21 ปี 73 วัน
ในปี ค.ศ. 2009 เฟ็ทเทิลย้ายไปร่วมกับทีมเรดบูลเรซซิง และได้ที่ 2 รองจากเจนสัน บัตทัน ก่อนที่เขาจะชนะเลิศการแข่งขันรถสูตรหนึ่ง ทำให้เขาเป็นนักแข่งรถที่ชนะเลิศที่อายุน้อยที่สุด ด้วยอายุ 23 ปี 135 วัน ในปี ค.ศ. 2010 และชนะเลิศการแข่งขันรถสูตรหนึ่งอีก 3 ฤดูกาลติดต่อกัน ในปี ค.ศ. 2011 ปี ค.ศ. 2012 และปี ค.ศ. 2013 ก่อนจะย้ายไปร่วมทีมแฟร์รารี ใน ปี ค.ศ. 2015
กีฬาหมากรุกจีนในเอเชียนเกมส์ 2010

หมากรุกจีนในเอเชียนเกมส์ 2010 ได้มีการจัดขึ้นในเมืองกว่างโจว ประเทศจีน ตั้งแต่วันที่ 13 ถึง 19 พฤศจิกายน พ.ศ. 2553
ผลการแข่งขัน.
หญิงเดี่ยว.
13–19 พฤศจิกายน
กีฬาหมากรุกสากลในเอเชียนเกมส์ 2010

หมากรุกในเอเชียนเกมส์ 2010 ได้มีการจัดขึ้นในเมืองกว่างโจว ประเทศจีน ตั้งแต่วันที่ 13 ถึง 26 พฤศจิกายน พ.ศ. 2553
ผลการแข่งขัน.
Men's individual rapid.
พฤศจิกายน 13–16 – 46 players participated over nine rounds
Men's team classical.
พฤศจิกายน 18–26 – 17 teams are participating over nine rounds
Women's individual rapid.
พฤศจิกายน 13–16 – 38 players participated over nine rounds
Women's team classical.
พฤศจิกายน 18–26 – 12 teams are participating over nine rounds
ยุทธการที่หน่าสาน

ยุทธการที่หน่าสาน  เป็นการรบระหว่างกองกำลังสหภาพฝรั่งเศสกับกองกำลังคอมมิวนิสต์เวียดมินห์ที่หน่าสาน จังหวัดเซินลา ระหว่างสงครามอินโดจีนครั้งที่หนึ่ง เพื่อยึดครองดินแดนทางตะวันตกเฉียงเหนือของเวียดนาม
ยุทธการ.
วันที่ 23 พฤศจิกายน เวลา 20.00 น. กองกำลังเวียดมินห์จาก 88/308 โจมตีตำแหน่งติดอาวุธที่ 8 สองครั้ง และถูกขับไล่ออกไปโดยกองกำลังผสมฝรั่งเศส-เวียดนามซึ่งตั้งอยู่ในสนามเพลาะ ในอีกหลายคืนต่อมา เวียดมินห์ได้โจมตีหลายจุดเพื่อทดสอบการป้องกันของฝรั่งเศสทุกคืน ในเวลากลางวัน กองกำลังฝ่ายป้องกันได้ลาดตระเวนภายในระยะการยิงสนับสนุน
เมื่อเวลา 20.00 น. ของวันที่ 30 พฤศจิกายน กองกำลังเวียดมินห์จำนวน 9 กองพันได้โจมตีตำแหน่งติดอาวุธที่ 22 บี และ 24 ซึ่งตั้งอยู่ทางตะวันออกและทางตะวันตกของกองบัญชาการในสนามเพลาะตามลำดับ ตำแหน่งติดอาวุธที่ 22 บี ซึ่งได้รับการป้องกันโดยกองพันไทที่ 2 เสียแก่ข้าศึกโดยกองพันที่ 115 (165/312) หลังจากการโจมตีอย่างไม่หยุดหย่อนนานกว่า 9 ชั่วโมง จากทหารที่ป้องกันตำแหน่งกว่า 225 คน พบว่าเหลือกำลังพลเพียงชุดยิงเดียวที่สามารถหลบหนีกลับไปยังสนามบนได้ ตำแหน่งติดอาวุธที่ 24 ต้านทานอย่างกล้าหาญต่อการโจมตีต่อเนื่องกว่า 3 ชั่วโมงโดย 102/308 ก่อนที่จะยอมจำนน
พันเอกฌีล ผู้ซึ่งต้องการยึดตำแหน่งทั้งสองคืนเนื่องจากอยู่ใกล้กับกองบัญชาการใหญ่หน่าสานอย่างเป็นอันตราย ได้เริ่มการโจมตีในช่วงเช้า หลังจากการระดมยิงปืนใหญ่ ทหาร 2 กองร้อยจากกองพันส่งทางอากาศต่างด้าวที่ 2 ได้โจมตีและสามารถยึดตำแหน่ง 22 บีคืนได้ หลังจากการสู้รบอย่างหนักเป็นเวลา 7 ชั่วโมง BPC ที่ 3 ก็สามารถยึดตำแหน่ง 24 คืนได้เช่นกัน
กองกำลังของนายพลซ้าปได้ทุ่มกำลังทั้งหมดโจมตีที่หน่าสาน ทหารเวียดมินห์ระลอกแล้วระลอกเล่าได้มุ่งเข้าโจมตีตำแหน่งติดอาวุธหลายแห่งอย่างไม่ขาดสาย โดยเฉพาะอย่างยิ่ง 21 บี และ 26 โดยบางช่วงที่ฝ่ายตั้งรับสูญเสียตำแหน่ง 15 จนถึง 1 แต่ฝ่ายป้องกันก็สามารถหยุดยั้งกองกำลัเงวียดมินห์ของนายพลซ้าปซึ่งดูแล้วไม่น่าจะถูกหยุดยั้งได้
บรรณานุกรม.
<templatestyles src="Refbegin/styles.css" />
เจ้าหญิงสเตฟานีแห่งโมนาโก

เจ้าหญิงสเตฟานีแห่งโมนาโก (1 กุมภาพันธ์ พ.ศ. 2508) เป็นพระราชธิดาองค์เล็กในเจ้าชายแรนีเยที่ 3 องค์อธิปัตย์แห่งโมนาโก กับเกรซ เคลลี นักแสดงชาวอเมริกันที่มีชื่อเสียง พระขนิษฐาในเจ้าชายอาลแบร์ที่ 2 องค์อธิปัตย์ปัจจุบันแห่งโมนาโก และเจ้าหญิงการอลีน เจ้าหญิงสเตฟานีมีพระปรีชาสามารถในการร้องเพลง การออกแบบชุดว่ายน้ำ และการเดินแบบ นอกจากนี้พระองค์ยังมีความสามารถในการเล่นยิมนาสติก ปัจจุบันพระองค์อยู่ในลำดับที่ 6 ในการสืบราชบัลลังก์โมนาโก หลังจากการเปลี่ยนแปลงกฎมนเทียรบาล
แอลโอแอล (อัลบั้มของเบสฮันเตอร์)

แอลโอแอล (หรือใช้รูปแบบ "LOL <(^^,)>") เป็นอัลบั้มชุดที่ 3 ของ เบสฮันเตอร์ โปรดิวเซอร์แนวแดนซ์ชาวสวีเดน ออกวางขายเมื่อวันที่ 1 กันยายน ค.ศ. 2006 กับค่ายวอร์เนอร์มิวสิก ส่วนฉบับคริสต์มาส/นานาชาติ ออกเมื่อวันที่ 22 ธันวาคม ค.ศ. 2006 โดยมีเพลงเดิมของภาษาสวีเดนจากอัลบั้มดั้งเดิม แต่แปลชื่อเป็นภาษาอังกฤษ และมีการสลับตำแหน่งเพลงบ้างเล็กน้อย และมีเพลงแถมอย่างเพลง "Jingle Bells" ที่ไม่เคยออกมาก่อน
รายชื่อเพลง.
ฉบับดั้งเดิม (1 กันยายน ค.ศ. 2006)
ฉบับนานาชาติ (22 ธันวาคม ค.ศ. 2006)
ตะพาบม่านลายพม่า

ตะพาบม่านลายพม่า (ชื่อวิทยาศาสตร์: "Chitra vandijki") เป็นตะพาบในสกุล "Chitra" จัดเป็นตะพาบชนิดใหม่ที่เพิ่งอนุกรมวิธานเมื่อปี ค.ศ. 2003
มีลักษณะคล้ายกับตะพาบม่านลายชนิดอื่น ๆ แต่ว่ามีลวดลายที่กระดองเป็นระเบียบกว่า โดยจะเป็นลายบั้ง ๆ และมีสีที่อ่อนกว่า กล่าวคือ จะมีกระดองเป็นสีเขียว อีกทั้งขนาดเมื่อโตเต็มที่ก็มีขนาดเล็กกว่าด้วย
พบกระจายพันธุ์ในประเทศพม่า ที่แม่น้ำชินด์วิน และชายแดนที่ติดกับประเทศไทย 
มีการเลี้ยงเป็นสัตว์เลี้ยง โดยสามารถเพาะได้แล้วในสถานที่เลี้ยง และเก็บรวบรวมไข่จากธรรมชาติ
ตะพาบหับ

ตะพาบหับ  เป็นชื่อสกุลของตะพาบ 3 ชนิด ใช้ชื่อวิทยาศาสตร์ว่า "Lissemys"
ลักษณะ.
กระดองมีรูปร่างกลมและโค้งนูนสูงกว่าตะพาบน้ำสกุลอื่น ๆ ลักษณะพิเศษของตะพาบสกุลนี้คือ ด้านท้อง มีแผ่นหนังปิดขาทั้ง 4 ขา ซึ่งสามารถพับปิดได้สนิทเหมือนเต่าในสกุล "Cuora" ซึ่งแตกต่างไปจากตะพาบสกุลอื่น กระดองมีสีเทาหรือสีชมพู ใต้ท้องสีขาวและอาจมีจุดสีแดงอ่อน ๆ หรือสีชมพู เมื่อยังเล็กอยู่กระดองจะมีจุดสีเหลืองกระจายอยู่ทั่ว กระดองสีเข้ม ใต้ท้องสีแดงเข้ม มีทั้งสิ้น 3 ชนิด คือ
โดยที่ทั้ง 3 ชนิดนี้ เดิมเคยถูกจัดว่าเป็นชนิดเดียวกัน และถูกแบ่งออกเป็นชนิดย่อยซึ่งกันและกัน
ทั้ง 3 ชนิดนี้ ถือว่าเป็นตะพาบชนิดที่ไม่ดุ สามารถเลี้ยงรวมกับปลาได้เมื่อยังเล็ก ๆ และเลี้ยงรวมกันได้ จึงนิยมเลี้ยงเป็นสัตว์เลี้ยงที่สามารถเพาะขยายพันธุ์ได้แล้วในที่เลี้ยง โดยเฉพาะในชนิด "L. punctata"
แหล่งอาศัย.
พบกระจายพันธุ์ในอนุทวีปอินเดีย, พม่าและไทย จัดเป็นตะพาบขนาดเล็ก ที่มีขนาดโตเต็มที่อาจจะใหญ่เกินกว่าฝ่ามือมนุษย์ได้เล็กน้อย
ตะพาบหับอินเดีย

ตะพาบหับอินเดีย หรือ ตะพาบหับปากีสถาน (ชื่อวิทยาศาสตร์: "Lissemys punctata") เป็นตะพาบหับชนิดหนึ่ง 
พบกระจายพันธุ์ในอนุทวีปอินเดีย รูปร่างลักษณะโดยทั่วไปคล้ายกับตะพาบหับพม่า ("L. scutata") เมื่อยังเล็ก บริเวณหลังกระดองจะมีจุดกลม ๆ สีเหลืองหรือสีทองกระจายอยู่ทั่วตัว ลำตัวและกระดองมีสีพื้นดำหรือน้ำตาลเข้ม เมื่อโตขึ้นในบางตัว จุดกลมเหล่านี้อาจกลายเป็นสีขาวหรือคงสีเหลืองแบบเดิมไว้ และเมื่อโตเต็มที่จุดกลมอาจหายไปในบางตัว ตัวผู้มีขนาดเล็กกว่าตัวเมีย
จัดเป็นตะพาบขนาดเล็ก ที่ตัวผู้มีขนาด 145-162 มิลลิเมตร ตัวเมียมีขนาด 170-250 มิลลิเมตร น้ำหนักหนักได้ราว 4-4.5 กิโลกรัม
พบกระจายพันธุ์ในอนุทวีปอินเดีย โดยใช้บริโภคในท้องถิ่น ซึ่งตะพาบหับอินเดียติดอยู่ในรายชื่อของสัตว์ป่า ในบัญชีหมายเลข 2 (Appendix II) ของไซเตส ซึ่งการจะค้าขายได้ต้องได้รับอนุญาตและควบคุมปริมาณจากประเทศที่เป็นต้นกำเนิดเสียก่อน
นิยมเลี้ยงเป็นสัตว์เลี้ยง โดยสามารถเพาะขยายพันธุ์ได้แล้วในที่เลี้ยง
ปลาช่อนออแรนติ

ปลาช่อนออแรนติ หรือ ปลาช่อนทองลายบั้ง หรือ ปลาช่อนเจ็ดสียักษ์ (ชื่อวิทยาศาสตร์: "Channa aurantimaculata") เป็นปลาช่อนในสกุล "Channa" ชนิดหนึ่ง มีลักษณะทั่วไปคล้ายกับปลาช่อนบาร์กา ("C. barca") แต่มีส่วนหัวโตและแบนกว่า สีพื้นของลำตัวและหัวเป็นสีเหลืองทอง แต่เกล็ดทั้งส่วนหัวและลำตัวมีจุดสีน้ำตาลเข้มขนาดใหญ่เกือบเต็มเม็ด ยกเว้นบริเวณข้างลำตัวที่เป็นลายแถบแนวขวางไม่เป็นระเบียบหรือเป็นแต้มกลมขนาดใหญ่ มีสีเหลืองทองเรียงกันในแนวยาว เกล็ดข้างลำตัวประมาณ 51-54 เกล็ด ใต้คางและท้องมีสีขาว มีจุดสีน้ำตาลเข้มกระจายอยู่ทั่ว ครีบหลังและครีบก้นมีสีเหลืองอ่อน ครีบหลังมีก้านครีบทั้งหมด 45-47 ก้าน ครีบก้นมีก้านครีบ 28-30 ก้าน ครีบอกสีส้มมีสีเหลืองทองมีลายเส้นขวาง 6-7 แถบ ปลาตัวผู้วัยโตเต็มที่จะมีครีบหลัง และครีบก้นขนาดใหญ่กว่าตัวเมีย มีสีสันสดใสมากกว่ามากโดยเฉพาะสีเหลือบม่วงอมน้ำเงินบนหัวและครีบหลัง ขณะที่ปลาตัวเมียจะมีบั้งสีเหลืองเป็นหลัก เหลือบสีอื่น ๆ ไม่สดเท่าตัวผู้ เมื่อมองจากด้านบนตัวผู้จะมีลำตัวเพรียวยาว และส่วนหัวที่กว้างกว่าตัวเมีย สามารถเพาะขยายพันธุ์ในตู้กระจกได้แล้ว โดยปลาตัวผู้จะเป็นฝ่ายอมและฟักไข่ 
มีความยาวเต็มที่ประมาณ 45 เซนติเมตร โตเต็มที่ได้ถึง 60 เซนติเมตร พบกระจายพันธุ์ในแม่น้ำรามบุตรา ซึ่งเป็นแควสาขาของแม่น้ำพรหมบุตร ในตอนเหนือรัฐอัสสัมและรัฐอรุณาจัลประเทศของประเทศอินเดีย โดยในตอนแรกมักถูกสับสนกับปลาช่อนบาร์กาเนื่องจากมีลักษณะใกล้เคียงกันมากและพบในแหล่งน้ำเดียวกัน แต่ได้ถูกอนุกรมวิธานจาก ดร.ปรัชญา มุสิกสินธร นักมีนวิทยาชาวไทย ที่ได้เข้าไปศึกษาปลาในประเทศอินเดียเมื่อปี ค.ศ. 2000 
ในธรรมชาติจะอาศัยอยู่ในแหล่งน้ำในเขตป่าดิบชื้นที่มีความชื้นสูง และมีอุณหภูมิสูงในช่วงฤดูร้อน โดยจะขุดโพรงตามโคนรากไม้ได้ลึกถึง 2 เมตร เพื่อหนีความแห้งแล้ง และความหนาวเย็นในช่วงฤดูหนาว ก่อนและกลับขึ้นมาหากินอีกครั้งและสืบพันธุ์ดังเดิมในช่วงฤดูมรสุมและช่วงน้ำท่วมแหล่งที่อาศัยดังเดิม
นิยมเลี้ยงเป็นปลาสวยงาม มีราคาถูกกว่าปลาช่อนบาร์กามาก ซึ่งในประเทศญี่ปุ่นบางครั้งยังคงอ้างอิงสับสนกับปลาช่อนบาร์กาอยู่
ปัทมวรรณ นิยม

ปัทมวรรณ นิยม (สกุลเดิม: เค้ามูลคดี; เกิด 16 สิงหาคม พ.ศ. 2519) ชื่อเล่น ยุ้ย เป็นนักแสดงและนักร้องชาวไทย
ประวัติ.
ปัทมวรรณ นิยม นามสกุลเดิมก่อนสมรส เค้ามูลคดี (ชื่อเล่น : ยุ้ย) เกิดเมื่อ วันจันทร์ ที่ 16 สิงหาคม พ.ศ. 2519 เป็นนักแสดง และ นักร้องหญิงชาวไทย เป็นนักแสดงชาวไทย บุตรคนแรกและคนเดียวที่กําเนิดกับ รอง เค้ามูลคดี นักแสดงและนักพากย์ภาพยนตร์ชื่อดัง กับ ปทุมวดี โสภาพรรณ มีชื่อเสียงจากภาพยนตร์เรื่อง น้องเมีย ซึ่งแสดงเมื่ออายุ 13 ปี เคยเป็นนักร้องมีอัลบั้มเพลงกับค่ายคีตา เข้าสู่วงการด้วยการเป็นนักแสดง ก่อนจะมาเป็นนักร้องภายใต้สังกัด คีตาเรคคอร์ดส มีเพลงสร้างชื่อเสียงได้แก่ รู้แล้วจะหนาว, อย่าเกินกว่านี้, หลอกเด็ก, ชนท้ายหัวใจ, เธอยังคงมีฉัน เป็นต้น นอกจากนี้เธอยังเป็นผู้นำเทรนด์ลูกปัดร้อยผม จากสไตล์การแต่งตัวในอัลบั้มชุดแรกของเธออีกด้วย 
ยุ้ย ปัทมวรรณ จบการศึกษาระดับประถมที่โรงเรียนถนอมพิศวิทยา ระดับมัธยมที่โรงเรียนบดินทรเดชา (สิงห์ สิงหเสนี) และระดับปริญญาตรีจาก คณะนิเทศศาสตร์ มหาวิทยาลัยรังสิต ทำงานในตำแหน่ง เลขานุการประธานกรรมการบริหาร บริษัท บางกอกแอร์เวย์ ปัจจุบันจบปริญญาโทจากสถาบันบริหารศาสตร์ (นิด้า)
มีผลงานแสดงละครโทรทัศน์เรื่องแรก คือ วัลลี ละครภาคเย็นทางช่อง 3 และในปี พ.ศ. 2533 ได้แสดงภาพยนตร์เรื่อง "น้องเมีย" ของ หม่อมเจ้าชาตรีเฉลิม ยุคล จนได้รับรางวัลพระราชทานพระสุรัสวดี ครั้งที่ 14 ประจำปี พ.ศ. 2533 พิเศษดาวรุ่งฝ่ายหญิงยอดเยี่ยม เมื่อโตเป็นสาวจึงมีผลงานแสดงละครและภาพยนตร์อีกหลายเรื่อง เช่น ริษยา (ละครโทรทัศน์), บัลลังก์เมฆ, สายรักสายสวาท, ลูกรักลูกชัง, สามมะรุมกับกลุ่มมะไฟ (ละครที่คุณแม่ของยุ้ยเป็นผู้จัด), พ่อดอกประดู่ (แสดงคู่กับ สิทธิพร นิยม) ฯลฯ และมีผลงานอัลบั้มเพลงของตัวเอง 4 ชุด คือ รู้แล้วจะหนาว, เพราะเธอยังคงมีฉัน, ออเรนจ์-ยุ้ย กับค่ายคีตา และชุด ร้องเพลงให้พ่อฟัง กับค่ายนพพงศ์ ซึ่งเป็นอัลบั้มชุดเดียวที่ออกมาในแนวเพลงลูกทุ่ง
ปัจจุบัน ปัทมวรรณ สมรสกับ สิทธิพร นิยม มีบุตรสาว 1 คน มีชื่อเล่นว่า "พริม"
ผลงานเพลง.
อัลบั้มเพลงลูกทุ่ง.
รายชื่อเพลงในอัลบั้ม
ระเบิดนิวเคลียร์มาร์ก 17

ระเบิดนิวเคลียร์ มาร์ก 17 และระเบิดนิวเคลียร์ มาร์ก 24 เป็นระเบิดไฮโดรเจนของกองทัพสหรัฐที่ผลิตขึ้นเป็นจำนวนมากในช่วงสงครามเย็น ประจำการในช่วงปี ค.ศ. 1954 ถึง 1957
ระเบิดนิวเคลียร์ทั้งสองรุ่นถูกออกแบบโดยห้องปฏิบัติการแห่งชาติ ลอส อลามอสในปี ค.ศ. 1954 มีอำนาจการทำลายล้างเทียบเท่ากับ 15 เมกะตันทีเอ็นที มีลักษณะภายนอก ขนาด และน้ำหนักใกล้เคียงกัน แตกต่างกันที่ขั้นตอนการจุดระเบิดในขั้นแรก โดยมีความยาว 24 ฟุต 8 นิ้ว (7.52 เมตร) เส้นผ่านศูนย์กลาง 61.4 นิ้ว (1.56 เมตร) มีน้ำหนัก 21 ตัน ใช้ร่มชูชีพขนาดเส้นผ่านศูนย์กลาง 64 ฟุต (20 เมตร) เพื่อหน่วงเวลา 
ระเบิดนิวเคลียร์ มาร์ก 17/24 เป็นระเบิดนิวเคลียร์ที่มีน้ำหนักมากที่สุดในประจำการของสหรัฐอเมริกา โดยเครื่องบินทิ้งระเบิดของสหรัฐเพียงรุ่นเดียวที่สามารถบรรทุกได้ คือเครื่องบินทิ้งระเบิดทางยุทธศาสตร์คอนแวร์ บี-36 พีซเมกเกอร์ ระเบิดมาร์ก 17 ถูกผลิตขึ้นจำนวน 200 ลูก มาร์ก 24 จำนวน 105 ลูก ทั้งหมดทยอยปลดประจำการในปี 1956-1957 โดยถูกทดแทนด้วยระเบิดนิวเคลียร์มาร์ก 15 ที่มีขนาดเล็กกว่า และเนื่องจากกำหนดการปลดประจำการเครื่องบิน บี-36 
อุบัติเหตุ.
เมื่อวันที่ 27 พฤษภาคม ค.ศ. 1957 ได้เกิดอุบัติเหตุระเบิดมาร์ก 17 ลูกหนึ่งในระวางของเครื่องบินบี-36 ขณะกำลังร่อนลงในสภาพอากาศแปรปรวน ที่ฐานทัพอากาศเคิร์ตแลนด์ เมืองอัลบูเกอร์เก รัฐนิวเม็กซิโก ระเบิดได้หลุดออกจากแท่น และตกลงในช่องประตูทิ้งระเบิดที่ปิดอยู่ ที่ระดับความสูง 1,700 ฟุต เมื่อตกกระทบพื้นดิน แรงระเบิดทำให้เกิดหลุมกว้าง 25 ฟุต ลึก 12 ฟุต 
อุบัติเหตุครั้งนี้แม้จะไม่ทำให้เกิดปฏิกิริยานิวเคลียร์ แต่ก็ทำให้เกิดกากนิวเคลียร์ปนเปื้อนเป็นบริเวณกว้าง
สปุตนิก 5

หลังจากการส่งสปุตนิก 2 โซเวียตก็ได้ส่งหมาขึ้นไปในอวกาศอีกครั้ง กับยานอวกาศสปุตนิก 5 เมื่อวันที่ 19 สิงหาคม ค.ศ. 1959 พร้อมกับหมาพันธุ์ผสม 2 ตัว ชื่อ เบลก้า (Belka) และ สเตรลก้า (Strelka) กับ หนูและต้นไม้จำนวนหนึ่ง ยานกลับสู่บรรยากาศโลกอย่างปลอดภัยในวันที่ 20 สิงหาคม ค.ศ. 1959 หลังจากนั้น สเตรลก้า มีลูกครอกหนึ่ง ทางการโซเวียตได้จัดส่งลูกของสเตรลก้า ให้เป็นของขวัญแก่ แจกเกอลีน เคนเนดี ภริยาประธานาธิบดี จอห์น เอฟ. เคนเนดี
วันที่ 12 เมษายน ค.ศ. 1961 โซเวียตส่ง "ยูริ กาการิน" มนุษย์คนแรกของโลกที่ขึ้นไปบนอวกาศ กาการินกล่าวอย่างติดตลกไว้ว่า "ผมไม่เข้าใจว่าผมเป็นใครกันแน่ ระหว่างมนุษย์คนแรกในอวกาศหรือสุนัขตัวสุดท้ายในอวกาศ"
โย่ดะย่าไนง์มอกู้น

โย่ดะย่าไนง์มอกู้น  หรือ โยธยาพ่าย เป็นวรรณกรรมภาษาพม่า ประเภทวรรณกรรมเฉลิมพระเกียรติแบบเดียวกับลิลิตตะเลงพ่ายและลิลิตยวนพ่ายของไทย เขียนโดยและแวนอยะทา  เพื่อสรรเสริญพระเกียรติของพระเจ้ามังระ (และแวนอยะทาเป็นนายทหารที่เข้าร่วมในกองทัพที่มาตีอยุธยาในครั้งนั้นด้วย) เนื้อหาโดยย่อของเรื่องแบ่งเป็น 5 ภาคคือ
เทศบาลตำบลด่านขุนทด

ด่านขุนทด เป็นเทศบาลตำบลแห่งหนึ่งในอำเภอด่านขุนทด จังหวัดนครราชสีมา
ประวัติ.
เทศบาลตำบลด่านขุนทด เดิมเป็นองค์กรส่วนท้องถิ่นรูปแบบหนึ่ง เรียกว่า “สุขาภิบาลด่านขุนทด” ซึ่งจัดขึ้นตามประการกระทรวงมหาดไทย ในราชกิจจานุเบกษา ฉบับพิเศษ หน้า 37 เล่ม 73 ตอนที่ 83 ลงวันที่ 15 ตุลาคม 2499 โดยยกฐานะท้องถิ่นบางส่วนในตำบลด่านขุนทดขึ้นเป็นสุขาภิบาลด่านขุนทด ต่อมามีพระราชบัญญัติเปลี่ยนแปลงฐานะของสุขาภิบาลเป็นเทศบาล พ.ศ. 2542 ประกาศ ในราชกิจานุเบกษา ฉบับกฤษฎีกา เล่ม 116 ตอนที่ 9 ก ลงวันที่ 24 กุมภาพันธ์ 2542 มีผลให้ สุขาภิบาลด่านขุนทด เปลี่ยนแปลงฐานะเป็น เทศบาลตำบลด่านขุนทด ตั้งแต่วันที่ 25 พฤษภาคม 2542 เป็นต้นมา ปัจจุบันเทศบาลตำบลด่านขุนทด ตั้งอยู่ชั้น 2 ของอาคารองค์การบริหารส่วนจังหวัดนครราชสีมา ถนนสีคิ้ว-ชัยภูมิ ซึ่งอยู่ในบริเวณที่ว่าการอำเภอด่านขุนทด
ที่ตั้งและอาณาเขต.
ที่ตั้ง.
เทศบาลตำบลด่านขุนทด ปัจจุบันตั้งอยู่ที่สำนักงาน หมู่ที่ 2 ถนนเฉลิมพระเกียรติ ตำบลด่านขุนทด อำเภอด่านขุนทด จังหวัดนครราชสีมา เป็นศูนย์กลางอำเภอด่านขุนทดเป็นที่ตั้งของที่ว่าการอำเภอด่านขุนทด และห่างจากจังหวัดนครราชสีมา ประมาณ 70 กิโลเมตร การเดินทางจากกรุงเทพฯ โดยเส้นทางหลวงแผ่นดินหมายเลข 2 ถึงบริเวณแยกต่างระดับสีคิ้ว อำเภอสีคิ้ว จังหวัดนครราชสีมา แยกเข้าถนนสีคิ้ว-ชัยภูมิ โดยเส้นทางหลวงแผ่นดินหมายเลข 201 ประมาณ 40 กิโลเมตร เดินทางโดยรถประจำทางปรับอากาศและรถประจำทาง ใช้เวลาในการเดินทางประมาณ 4 ชั่วโมง
เขตการปกครอง.
เทศบาลตำบลด่านขุนทด มีพื้นที่ 4.39 ตารางกิโลเมตร ประกอบไปด้วยพื้นที่บางส่วนของหมู่บ้านในตำบลด่านขุนทด อำเภอด่านขุนทด จังหวัดนครราชสีมา ซึ่งเดิมมีการปกครองส่วนท้องถิ่นในรูปแบบของสุขาภิบาล และได้มีการเปลี่ยนแปลงฐานะจากสุขาภิบาลด่านขุนทด เป็นเทศบาลตำบลด่านขุนทด เมื่อวันที่ 25 พฤษภาคม 2542
ภูมิประเทศ
เทศบาลตำบลด่านขุนทด มีลักษณะเป็นที่ราบสูงรูปแอ่งกะทะ มีลำเชิงไกรไหลผ่านด้านทิศใต้
ภูมิอากาศ.
ลักษณะภูมิอากาศเป็นแบบมรสุม มี 3 ฤดู
ชุมชนในเขตเทศบาล.
เทศบาลตำบลด่านขุนทด มีทั้งหมด 12 ชุมชน ดังนี้
สถานการศึกษาในเขตเทศบาล.
ในเขตเทศบาลตำบลด่านขุนทดมีสถานศึกษาตั้งแต่ระดับก่อนวัยเรียน ระดับประถมศึกษา ระดับมัธยมศึกษา มีทั้งโรงเรียนในสังกัดรัฐบาลและเอกชน โดยมีสถานศึกษาที่อยู่ในเขตเทศบาลตำบลด่านขุนทด ดังนี้
สถานศึกษาในเขตเทศบาลตำบลด่านขุทด
การคมนาคม.
สภาพการจราจรในเขตเทศบาล มีสภาพคล่องตัวพอสมควร แต่จะมีปัญหาในด้านถนนสายหลัก ที่เป็นบริเวณสี่แยกหน้าที่ว่าการอำเภอด่านขุนทด เพราะเป็นถนนสายหลักที่อำเภอด่านขุนทดเข้าสู่จังหวัดนครราชสีมา ตัดกับถนนสีคิ้ว-ชัยภูมิ ซึ่งเป็นถนนสายหลักที่ไปสู่จังหวัดชัยภูมิ
ประชากร.
จำนวนประชากร ณ พ.ศ. 2562
ประชากรในเขตเทศบาลทั้งสิ้น 6,222 คน เป็นชาย 2,937 คน หญิง 3,285 คน บ้าน จำนวน 3,888 หลังคาเรือน
ภาษา.
ส่วนมากใช้ภาษาไทยโคราชปนกลาง และยังมีภาษาไทยอีสานบ้างบางพื้นที่
ศาสนา.
ผู้นับถือศาสนาพุทธ ร้อยละ 99 มีจำนวนวัด 3 วัด
เศรษฐกิจ.
ประเภทอุตสาหกรรมครัวเรือน, การเกษตร
อาชีพ.
ประชาชนส่วนใหญ่มีอาชีพค้าขาย รับจ้าง โดยอาชีพเกษตรกรรมส่วนใหญ่อยู่นอกเขตเทศบาลและมีการประกอบอาชีพอุตสาหกรรมในครัวเรือนที่เป็นอาชีพพื้นบ้าน รายได้เฉลี่ย 69,836.50 บาท/คน/ปี การประกอบอาชีพเป็นไปตามสภาพของครัวเรือน ยังไม่มีการลงทุนในเชิงพาณิชย์ในด้านของการบริหาร จัดการ
การเกษตรกรรม.
เนื่องจากพื้นที่ในเขตเทศบาล มีพื้นที่น้อย และไม่มีการประกอบอาชีพเกษตรกรรมที่ถือว่าเป็นรายได้หลักของครัวเรือน
ตำบลหนองบัวตะเกียด

หนองบัวตะเกียด เป็นตำบลหนึ่งในอำเภอด่านขุนทด จังหวัดนครราชสีมา ทั้งพื้นที่ของตำบลอยู่ในการบริหารของ เทศบาลหนองบัวตะเกียด ห่างจากที่ว่าการอำเภอด่านขุนทดเป็นระยะทางประมาณ 8 กิโลเมตร ห่างจากจังหวัดนครราชสีมาไปทางทิศตะวันตกเฉียงเหนือเป็นระยะทางประมาณ 70.73 กิโลเมตร และห่างจากกรุงเทพมหานครเป็นระยะทางประมาณ 260 กิโลเมตร
 พ.ศ. 2539
ประวัติ.
สภาตำบลหนองบัวตะเกียด ได้ยกฐานะเป็น องค์การบริหารส่วนตำบลหนองบัวตะเกียด ตามประกาศกระทรวงมหาดไทย เมื่อวันที่ 19 มกราคม พ.ศ. 2539 และให้โอนบรรดางบประมาณทรัพย์สิน สิทธิเรียกร้องหนี้ต่าง ๆ และเจ้าหน้าที่ของสภาตำบลหนองบัวตะเกียดไปเป็นขององค์การบริหารส่วนตำบลหนองบัวตะเกียด 
 พ.ศ. 2546
องค์การบริหารส่วนตำบลหนองบัวตะเกียด ได้รับการยกฐานะเป็น เทศบาลตำบลหนองบัวตะเกียด และโอนบรรดางบประมาณ ทรัพย์สิน สิทธิ สิทธิเรียกร้อง หนี้ พนักงานเทศบาลตำบล และลูกจ้างขององค์การบริหารส่วนตำบลโอนไปเป็นของเทศบาลตำบลหนองบัวตะเกียดด้วย
ภูมิศาสตร์.
ภูมิประเทศ.
ส่วนใหญ่เป็นที่ราบลุ่ม มีลำน้ำ มีบึง หนอง อ่างเก็บน้ำและฝาย ตำบลหนองบัวตะเกียด พื้นที่ส่วนใหญ่ใช้ประโยชน์ในการทำพืชสวน ทำพืชไร่ มีลักษณะภูมิประเทศโดยทั่วไป มีรูปลักษณะเป็นพื้นที่ราบลอนคลื่น ส่วนใหญ่เป็นที่ราบทางการเกษตร
ประชากร.
ประชากร ณ พ.ศ. 2564 จำนวน 8,782 คน แยกเป็นชาย จำนวน 4,264 คน หญิง จำนวน 4,518 คน และมีจำนวนครัวเรือนทั้งสิ้น 2,695 ครัวเรือน
รี รย็อล-รี

รี รย็อล-รี  เป็นนักมวยสากลอาชีพชาวญี่ปุ่นเชื้อสายเกาหลี
ประวัติ.
รี รย็อล-รี เกิดเมื่อวันที่ 20 พฤษภาคม ค.ศ. 1982 เกิดที่เมืองคาโดมะ จังหวัดโอซากะ ประเทศญี่ปุ่น โดยครอบครัวเป็นชาวเกาหลีเหนือที่อพยพมาอยู่ญี่ปุ่นเกิดที่รี รย็อล-รีจะเกิด 
รี รย็อล-รีขึ้นชกมวยอาชีพครั้งแรก และเป็นฝ่ายแพ้น็อกในยกที่ 3 เมื่อปี ค.ศ. 2005 ต่อมาสามารถได้แชมป์เฟเธอร์เวทของญี่ปุ่น และป้องกันแชมป์เอาไว้ได้หนึ่งครั้ง ก่อนที่มาเอาชนะคะแนน พูนสวัสดิ์ กระทิงแดงยิม นักมวยชาวไทยไปได้อย่างเป็นเอกฉันท์ ด้วยคะแนน 114-115, 113-115, 110-118 เมื่อวันที่ 2 ตุลาคม ค.ศ. 2010 ที่โครากูเอ็งฮอล กรุงโตเกียว ได้แชมป์โลกสมาคมมวยโลก (WBA) ในรุ่นซูเปอร์แบนตัมเวท ไปครอง ซึ่งตลอดการชกทั้ง 12 ยก รี รย็อล-รี ซึ่งเป็นรองแชมป์โลกอันดับที่ 14 เป็นฝ่ายหนีพูนสวัสดิ์ซึ่งป้องกันตำแหน่งแชมป์ครั้งนี้เป็นครั้งที่ 3 เกือบตลอดเวลา แต่เมื่อป้องกันตำแหน่งแชมป์ครั้งแรกกับ อากิฟูมิ ชิโมดะ นักมวยชาวญี่ปุ่นด้วยกันเองเมื่อวันที่ [[31 มกราคม]] [[ค.ศ. 2011]] ก็ปรากฏว่าเป็นฝ่ายแพ้คะแนน เสียแชมป์โลกไปในการป้องกันตำแหน่งครั้งแรกเท่านั้น 
ปัจจุบัน รี รย็อล-รี อาศัยอยู่ที่เมือง[[โยโกฮามะ]] [[จังหวัดคานางาวะ]] มีชื่อเป็นภาษาญี่ปุ่นว่า เร็ตสึริ ลี (Retsuri Lee,)
สาธินี จันทร์กระจ่างวงศ์

สาธินี จันทร์กระจ่างวงศ์ ชื่อเล่น ผ่อง เกิดวันที่ 25 มิถุนายน พ.ศ. 2525 เป็นนักกีฬาแบดมินตันหญิง เป็นบุตรของนายกระจ่าง จันทร์กระจ่างวงศ์ และ นางบุญศรี จันทร์กระจ่างวงศ์ (เสียชีวิต) มีพี่น้อง 2 คน คือนางสาวธิติมา จันทร์กระจ่างวงศ์ 
ปัจจุบันเป็นทำงานในตำแหน่ง เจ้าหน้าทีแปลข่าว ฝ่ายข่าวกีฬา สังกัดสถานีวิทยุโทรทัศน์กองทัพบก ททบ.5
ประวัติการเล่นทีมชาติ ตั้งแต่ปี 2532-2550 
-แชมป์ประเทศไทย ประเภทหญิงคู่ 5 สมัย (2543,2545,2547-2549) รองแชมป์หญิงเดี่ยว ปี 2541 
-เข้าร่วมการแข่งขันใน โอลิมปิก ฤดูร้อน ปี 2004 ที่กรีซ ประเภทหญิงคู่ กับ สราลีย์ ทุ่งทองคำ เข้าถึงรอบก่อนรองชนะเลิศ 
-เข้าร่วมการแข่งขัน เอเชี่ยน เกมส์ 3 ครั้ง คว้าเหรียญทองแดงประเภททีมหญิง ในปี 2002 ที่เกาหลีใต้
-เข้าร่วมการแข่งขัน ซีเกมส์ 4 ครั้ง คว้าเหรียญทองประเภททีมหญิง และเหรียญทองแดง ประเภทหญิงคู่ ในปี 2005 ที่ฟิลิปปินส์ รวมถึงเหรียญทองแดง ประเภทหญิงคู่ในปี 1999,2001 
-เข้าร่วมการแข่งขัน ชิงแชมป์โลก 3 ครั้ง
สุดเขต ประภากมล

ร้อยตำรวจตรี สุดเขต ประภากมล (ชื่อเล่น เต่า; เกิด: 8 กุมภาพันธ์ พ.ศ. 2523) เป็นนักกีฬาแบดมินตันชายจากประเทศไทยได้เข้าร่วมการแข่งขันแบดมินตันในโอลิมปิกฤดูร้อน 2004 
การแข่งขัน.
สุดเขตลงแข่งขันโอลิมปิกฤดูร้อน 2004 ประเภทชายคู่กับภัททพล เงินศรีสุข ตกรอบใน 32 คู่สุดท้าย โดยเจอกับคู่ของแอนโทนี คลาร์ก และนาธาน โรเบิร์ตสัน จากสหราชอาณาจักร
นอกจากนี้ ยังได้ลงแข่งขันในประเภทคู่ผสมกับสราลีย์ ทุ่งทองคำ โดยชนะบายในรอบแรกแต่พ่ายให้แก่คู่ของเฟรดริก เบิร์กสเตริม และโจฮันนา เพียร์สสัน ในรอบ 16 ทีมสุดท้าย
เขายังได้ลงแข่งขันในโทมัสคัพ 2008 คู่กับทรงพล อนุกฤตยาวรรณ แต่ไปพ่ายในรอบก่อนรองชนะเลิศ
ยาสูบ

ยาสูบ เป็นผลิตภัณฑ์ทางการเกษตรที่ผลิตจากใบของต้นยาสูบ ยาสูบสามารถรับประทานได้ ใช้ในสารกำจัดศัตรูพืชชีวภาพ และเป็นส่วนประกอบของยาบางชนิดในรูปของนิโคตินตาร์เตรด แต่ส่วนใหญ่แล้วยาสูบจะถูกใช้เป็นสารที่สร้างความสนุกสนาน และเป็นผลผลิตที่สร้างรายได้มากต่อประเทศ อย่างเช่น คิวบา จีน และสหรัฐอเมริกา
การได้รับยาสูบมักพบในรูปของการสูบ การเคี้ยว การสูดกลิ่นหรือยาเส้นชนิดชื้อนหรือสนูส ยาสูบได้มีประวัติการใช้เป็นเอ็นโธรเจนมาอย่างยาวนานในทวีปอเมริกา อย่างไรก็ตาม การมาถึงของชาวยุโรปในทวีปอเมริกาเหนือ ได้ทำให้ยาสูบกลายมาเป็นสินค้าที่ได้รับความนิยมและถูกใช้เป็นสารสร้างความสนุกสนานอย่างรวดเร็ว ความเป็นที่นิยมดังกล่าวทำให้ยาสูบเป็นสินค้าหลักในพัฒนาการทางเศรษฐกิจของสหรัฐอเมริกาตอนใต้ ก่อนที่จะเปลี่ยนเป็นฝ้ายในเวลาต่อมา หลังจากสงครามกลางเมืองอเมริกา ความเปลี่ยนแปลงในอุปทานและกำลังแรงงานทำให้ยาสูบสามารถผลิตเป็นบุหรี่ได้ ผลิตภัณฑ์ใหม่นี้ได้นำไปสู่การเติบโตของบริษัทบุหรี่หลายบริษัทอย่างรวดเร็ว จนกระทั่งการค้นพบผลเสียของยาสูบที่เป็นข้อถกเถียงทางวิทยาศาตร์ในช่วงกลางคริสต์ทศวรรษ 1900 
เนื่องจากยาสูบมีส่วนประกอบที่ทำให้เกิดการเสพติด ได้แก่ นิโคติน ทำให้เกิดความชินยาและโรคติดสารเสพติด ปริมาณนิโคตินที่ร่างกายได้รับ ตลอดจนความถี่และความเร็วของการบริโภคยาสูบเชื่อกันว่ามีความเกี่ยวข้องโดยตรงกับความต้านทานทางชีวภาพของการติดและความชินยา คาดการณ์ว่าประชากรราว 1,100 ล้านคนทั่วโลกมีกิจกรรมที่เกี่ยวข้องกับการใช้ยาสูบ ซึ่งคิดเป็นกว่าหนึ่งในสามของประชากรผู้ใหญ่ของโลก องค์การอนามัยโลกรายงานว่า การใช้ยาสูบอาจนำไปสู่สาเหตุการเสียชีวิตที่สามารถป้องกันได้ทั่วโลก และประมาณการว่ามีประชากรโลก 5.4 ล้านคนเสียชีวิตทุกปี อัตราการสูบพบว่ามีน้อยลงในประเทศพัฒนาแล้ว แต่กลับพบว่ายังมีสูงในประเทศกำลังพัฒนา
ปลากระเบนแมลงวัน

ปลากระเบนแมลงวัน หรือ ปลากระเบนจุดขาว  เป็นปลากระเบนที่มีชื่อวิทยาศาสตร์ว่า "Himantura gerrardi" ในวงศ์ปลากระเบนธง (Dasyatidae)
มีรูปร่างเหมือนปลากระเบนในวงศ์นี้ชนิดอื่น ๆ ส่วนหัวไม่แยกออกจากครีบหู แผ่นปีกของลำตัวค่อนข้างกลมมน ความกว้างของปีกเกือบเท่าความยาวของลำตัว มีหางยาวคล้ายแส้และมีตุ่มแข็งอยู่กึ่งกลางหลัง พื้นลำตัวสีน้ำตาลเขียวอมทอง มีจุดกลมสีขาวกระจายอยู่ทั่ว โคนหางมีเงี่ยงที่มีปลายแหลม 1 หรือ 2 อัน มีรอยคาดสีขาวเป็นปล้องสลับกันไปตามความยาวของหาง ซึ่งเมื่อปลายังเล็กอยู่จุดบนลำตัวดังและปล้องที่ข้อหางจะไม่ปรากฏ ขนาดโตเต็มที่ประมาณ 24-120 เซนติเมตร พบใหญ่สุดได้ถึง 2 เมตร
จัดเป็นปลาทะเลที่อาศัยอยู่ในแนวปะการังหรือชายฝั่ง พบได้ในทะเลตั้งแต่ชายฝั่งแอฟริกาตะวันออก, ทะเลแดง, แถบอินโด-แปซิฟิก ไปจนถึงภาคใต้ของญี่ปุ่น บางครั้งอาจว่ายเข้ามาหากินในแถบน้ำกร่อยหรือน้ำจืดตามปากแม่น้ำได้ โดยมีรายงานว่าเคยพบที่แม่น้ำคงคาด้วย สำหรับในประเทศไทยพบมากที่จังหวัดจันทบุรี
เป็นปลาที่ใช้เนื้อในการบริโภคและทำเป็นปลาแห้ง และมีการจับขายเป็นปลาสวยงามด้วย แต่โดยมากมักจะเลี้ยงไม่รอด เพราะปลาไม่สามารถที่จะปรับตัวให้อยู่ในน้ำจืดสนิทหรือในสภาพที่เลี้ยงได้
กระบวนทัพสี่เหลี่ยมจัตุรัส

กระบวนทัพสี่เหลี่ยมจัตุรัสเป้นกระบวนทัพของทหารราบที่จัดเป็นกระบวนแถวปิดเพื่อรับการโจมตีของทหารม้า
ยุคต้นประวัติศาสตร์.
กระบวนทัพนี้ถูกบรรยายถึงโดยพลูทาร์คและถูกใช้งานโดยชาวโรมันซึ่งถูกพัฒนาขึ้นมาจากการจัดกระบวนทัพรูปวงกลม โดยเฉพาะการใช้กระบวนทัพสี่เหลี่ยมขนาดใหญ่ ถูกใช้โดยกองทัพโรมันในยุทธการแห่งคาร์เรห์ซึ่งเป็นการรบกับชาวพาร์เทียนซึ่งในการรบครั้งนี้มีบรรจุทหารม้าในกระบวนทัพในอัตราส่วนที่สูง
สำหรับราชวงศ์ฮั่นนั้น หน่วยทหารราบขี่ม้าใช้ประโยชน์จากการใช้ยุทธวิธีเคลื่อนที่เร็ว เคลื่อนที่ในรูปกระบวนจัตุรัส เข้าทำการสนธิกำลังร่วมกับหน่วยทหารม้าเบาได้อย่างมีประสิทธิภาพในการเข้าปะทะกับกองทัพชนเผ่าชนเร่ร่อนซุงหนูได้อย่างมีประสิทธิภาพในช่วงคริสตศรรวรรษที่หนึ่ง สำหรับชนเผ่าเร่ร่อนในแถบโกบีเองก็ใช้ทหารราบจัดการบวนทัพจัตุรัสในป้อมค่ายที่อาศัยบนภูเขา ซึ่งเป็นที่ ๆ ชาวฮั่นขับไล่พวกเขาด้วยทหารม้าติดแหลน
เชิงอรรถอ้างอิง.
<templatestyles src="Reflist/styles.css" />
แหล่งข้อมูลอื่น.
Infantry Formations, Tactics and Combat: Lines, Columns, and Squares
ชื่ออากาศยานญี่ปุ่นตั้งโดยฝ่ายสัมพันธมิตรในสงครามโลกครั้งที่สอง

ชื่ออากาศยานญี่ปุ่นตั้งโดยฝ่ายสัมพันธมิตรในสงครามโลกครั้งที่สอง เป็นนามเรียกขานอาวุธ ซึ่งมักจะอยู่ในรูปของชื่อรหัส ตั้งโดยทหารฝ่ายสัมพันธมิตรให้แก่อากาศยานของจักรวรรดิญี่ปุ่นระหว่างสงครามมหาสมุทรแปซิฟิก สงครามโลกครั้งที่สอง ชื่อดังกล่าวถูกใช้เป็นช่วยในการระบุลักษณะของอากาศยานญี่ปุ่นที่พบในการรบเพื่อการรายงานและจุดประสงค์เพื่อบอกรูปร่างลักษณะ โดยทั่วไปแล้วชื่อของชายชาวตะวันตกจะใช้ตั้งกับเครื่องบินขับไล่ ส่วนชื่อหญิงจะถูกใช้กับอากาศยานประเภทอื่น รวมทั้งเครื่องบินทิ้งระเบิด เครื่องบินขนส่ง และเครื่องบินสอดแนม
ประวัติศาสตร์.
ระหว่างปีแรกของสงครามมหาสมุทรแปซิฟิกที่เริ่มต้นมาตั้งแต่วันที่ 7 ธันวาคม ค.ศ. 1941 ทหารฝ่ายสัมพันธมิตรได้ประสบความยากลำบากในการระบุลักษณะของอากาศยานญี่ปุ่นได้อย่างรวดเร็ว รัดกุมและแม่นยำระหว่างการรบ โดยทหารฝ่ายสัมพันธมิตรพบว่าระบบการตั้งชื่ออากาศยานของญี่ปุ่นนั้นทำให้สับสนและไม่สะดวก ภายใต้ระบบการตั้งชื่ออากาศยานของญี่ปุ่น อากาศยานจะได้รับการตั้งชื่อสองชื่อ หนึ่งคือรหัสโครงการที่เป็นตัวอักษรเลขของผู้ผลิต ส่วนอีกชื่อหนึ่งเป็นการตั้งชื่ออย่างเป็นทางการโดยฝ่ายทหารซึ่งตั้งอยู่บนประเภทของอากาศยานและปีที่เริ่มเข้าประจำการ ยกตัวอย่างเช่น เครื่องบินขับไล่ มิตซูบิชิ เอ 5 เอ็ม มีชื่อเรียกทางทหารว่า เครื่องบินขับไล่ประจำเรือบรรทุกเครื่องบินประเภท 96 กองทัพเรือ ประเภท 96 หมายความว่า อากาศยานดังกล่าวได้เข้าประจำการในปีจักรพรรดิ 2596 ซึ่งตรงกับ ค.ศ. 1936 ในปฏิทินเกรกอเรียน อากาศยานอื่น ๆ ที่เข้าประจำการในปีเดียวกันจะได้ชื่อทางทหารคล้ายกัน รวมไปถึงเครื่องบินทิ้งระเบิดประจำเรือบรรทุกเครื่องบินประเภท 96 และเครื่องบินทิ้งระเบิดโจมตีภาคพื้นดินประเภท 96
กลางปี ค.ศ. 1942 เรืออากาศเอกแฟรงก์ ที. แมคคอย นายทหารข่าวกรองของกองทัพอากาศสหรัฐอเมริกาจากกลุ่มทิ้งระเบิดที่ 38 ได้รับมอบหมายไปยังหน่วยข่าวกรองเทคนิคทางอากาศในออสเตรเลีย เพื่อพยายามคิดค้นหาวิธีการที่ง่ายขึ้นในการระบุอากาศยานของญี่ปุ่น ร่วมกับจ่าทหารฝ่ายเทคนิค ฟรานซิส เอ็ม. วิลเลียมส์ และสิบโทโจเซฟ แกรตตัน แมคคอยได้แบ่งอากาศยานญี่ปุ่นออกเป็นสองประเภท คือ เครื่องบินขับไล่และอากาศยานประเภทอื่น โดยให้ชื่อเครื่องบินขับไล่อย่างผู้ชายและอากาศยานประเภทอื่นอย่างผู้หญิง ในภายหลัง เครื่องบินทำการฝึกจะได้ชื่อตามต้นไม้
ระบบของแมคคอยได้รับความนิยมอย่างรวดเร็วและแพร่กระจายไปยังหน่วยอื่นของสหรัฐและฝ่ายสัมพันธมิตรตลอดทั้งยุทธบริเวณแปซิฟิก เมื่อถึงปลายปี ค.ศ. 1942 กองทัพสหรัฐทั้งหมดในแปซิฟิกและเอเชียตะวันออกได้เริ่มใช้ระบบของแมคคอย รายชื่อดังกล่าวมีชื่ออากาศยานทั้งหมด 122 ชื่อ และถูกใช้จนกระทั่งสงครามโลกครั้งที่สองยุติ จนถึงปัจจุบัน บันทึกประวัติศาสตร์ตะวันตกจำนวนมากเกี่ยวกับสงครามมหาสุมทรแปซิฟิกยังคงใช้ระบบดังกล่าวในการระบุอากาศยานของญี่ปุ่น
เอกพงศ์ จงเกษกรณ์

เอกพงศ์ จงเกษกรณ์ (เกิด 31 มกราคม พ.ศ. 2526) ชื่อเล่น เฟิสท์ เป็นนักแสดงและวิศวกรชาวไทย สังกัดสถานีวิทยุโทรทัศน์ไทยทีวีสีช่อง 3
ประวัติ.
เอกพงศ์ จงเกษกรณ์ เกิดเมื่อวันที่ 31 มกราคม พ.ศ. 2526 ที่ จังหวัดอุทัยธานี โดยบิดามีอาชีพเป็น ศึกษานิเทศก์ ส่วนมารดารับราชการเป็นครู สำเร็จการศึกษาสำเร็จการศึกษาระดับมัธยมศึกษา จาก โรงเรียนนครสวรรค์ ระดับปริญญาตรี จาก คณะวิศวกรรมศาสตร์ มหาวิทยาลัยเชียงใหม่ (สาขาวิศวกรรมเครื่องกล) ระดับปริญญาโท จาก คณะวิศวกรรมศาสตร์ จุฬาลงกรณ์มหาวิทยาลัย (สาขาวิศวกรรมอุตสาหการ) ปีการศึกษา 2553 ด้วยเกรดเฉลี่ยสะสม 3.81 
ปัจจุบันเอกพงศ์สมรสกับ กานต์สินีต์ สุกใส ซึ่งเป็นแฟนสาวนอกวงการบันเทิง และภรรยาได้ให้กำเนิดบุตรชายชื่อน้องภาม เมื่อวันที่ 19 ตุลาคม พ.ศ. 2561
ฐากูร การทิพย์

ฐากูร การทิพย์ (เกิด 1 ตุลาคม พ.ศ. 2529) ชื่อเล่น ป๊อป เป็นนักแสดง นักร้อง และนายแบบชาวไทย สังกัดสถานีวิทยุโทรทัศน์ไทยทีวีสีช่อง 3 เป็นที่รู้จักจากเวทีประกวดร้องเพลง "เดอะซิงเกอร์" (The Singer) ครั้งที่ 1 ด้วยการผ่านเข้ารอบ 10 คนสุดท้าย และผลงานที่ทำให้เป็นที่รู้จักในวงกว้างยิ่งขึ้นคือบทบาท "ชลนที" จากละครเรื่อง "" (2555)
ประวัติ.
ฐากูร การทิพย์ มีชื่อเล่นว่า ป๊อป เกิดเมื่อวันที่ 1 ตุลาคม พ.ศ. 2529 ที่กรุงเทพมหานคร เป็นบุตรชายคนเดียวของครอบครัว ในด้านการศึกษา ฐากูรสำเร็จการศึกษาชั้นประถมศึกษาปีที่ 6 จากโรงเรียนอนุบาลวัดปรินายก ชั้นมัธยมศึกษาปีที่ 6 จาก โรงเรียนวัดราชบพิธ และเคยศึกษาระดับอุดมศึกษาที่ คณะวิศวกรรมศาสตร์ มหาวิทยาลัยศรีนครินทรวิโรฒ ต่อมาฐากูรได้เป็นนักแสดงและมีงานแสดง โดยเฉพาะอย่างยิ่งละครโทรทัศน์ อย่างต่อเนื่อง ทำให้ไม่มีเวลาให้กับการเรียนเต็มที่จนต้องไปเริ่มต้นศึกษาในระดับปริญญาตรีในมหาวิทยาลัยแห่งใหม่ คือ คณะวิทยาศาสตร์และเทคโนโลยี มหาวิทยาลัยธรรมศาสตร์ แต่ตารางงานและตารางเวลาเรียนก็ทับซ้อนกันอีก ทำให้ฐากูรตัดสินใจมาเริ่มต้นศึกษาระดับปริญญาตรีใหม่อีกครั้งที่ คณะรัฐศาสตร์ มหาวิทยาลัยรามคำแหง และจบการศึกษาเป็นที่เรียบร้อยในปี 2557 
ละครโทรทัศน์ที่ฐากูรได้แสดงเรื่องแรก คือ "นิมิตรมาร" ทางช่อง 3 ซึ่งเป็นผลงานการกำกับของกฤษณ์ ศุกระมงคล และมีผลงานออกมาอย่างต่อเนื่อง แต่ชื่อเสียงของเขาก็ยังไม่เป็นที่โดดเด่นมากนัก จนกระทั่งฐากูรมีโอกาสได้รับบท ชลนที ในละคร "รักนี้..หัวใจมีครีบ" ซึ่งเป็นละครที่เปิดตัวเขาในฐานะพระเอกเดี่ยวอย่างเต็มตัวจนประสบความสำเร็จ เรตติ้งของละครเรื่องนี้ออกมาสูงกว่าละครหลังข่าวภาคค่ำทุกเรื่องของช่อง 3 และเป็นปรากฏการณ์ที่ไม่เกิดขึ้นบ่อยนัก เมื่อเรตติ้งของละครเรื่องดังกล่าวสูงกว่าละครเย็นของเจ้าแห่งละครเย็นอย่างช่อง 7 อีกด้วย ส่งผลให้มีการสร้างละครภาคต่ออย่าง "ครีบนี้หัวใจมีเธอ" ทันทีในปีถัดมา แและก็ได้รับผลการตอบรับอย่างดีเช่นกัน จนกลายเป็นละครก่อนข่าวภาคค่ำที่มีเรตติ้งสูงที่สุดในปี 2557
อายานะ ทาเกตัตสึ

อายานะ ทาเกตัตสึ (; โรมาจิ: "Taketatsu Ayana"; : เกิด 23 มิถุนายน ค.ศ. 1989) เป็นนักพากย์หญิงชาวญี่ปุ่น จากจังหวัดไซตามะ ประเทศญี่ปุ่น อดีตเคยสังกัดนักพากย์ค่าย "I'm Enterprise" ต่อมาได้ย้ายมาอยู่สังกัดค่าย Assemble Heart เมื่อพฤษภาคม 2012 เช่นเดียวกับ โยโกะ ฮิกาซะ เธอได้เข้าเรียนที่โรงเรียนฝึกนักพากย์ที่ นิฮนนาร์เรชันเอ็นงิเก็งกีวโจะ (Nihon Narration Engi Kenkyūjo) เธอมักจะพากย์ตัวละครที่มีลักษณะซึนเดเระ ในปี 2013 ได้ เธอตั้งวงดูโอชื่อ petit milady ร่วมกับ ยูกิ อาโออิ สังกัดค่าย ยูนิเวอร์ซัลมิวสิคเจแปน
ในวันที่ 23 มิถุนายน 2562 เธอประกาศว่าได้สมรสกับยูกิ คาจิ ซึ่งเป็นนักพากย์การ์ตูนเช่นกัน
ผลงานพากย์.
เพลงในอนิเมะ.
เนื่องจากที่เธอได้พากย์เสียงของ นากาโนะ อาสึสะ ในเรื่อง เค-อง! ทำให้เธอเป็นหนึ่งในสมาชิกของวง "เวลาน้ำชาหลังเลิกเรียน" มีผลงานเพลงทั้งหมดเจ็ดซิงเกิล และ หนึ่งอัลบั้ม
สารกำจัดวัชพืช

ยากำจัดวัชพืช, สารกำจัดวัชพืช, หรือ ยาฆ่าหญ้า เป็นสารกำจัดศัตรูพืชที่ใช้ฆ่าพืชที่ไม่ต้องการ ยากำจัดวัชพืชใช้ในการจัดการพื้นที่รกร้างหรือควบคุมวัชพืชในการเกษตร ยากำจัดวัชพืชมีการใช้อย่างกว้างขวางทั่วโลก รวมถึงประเทศไทย ยาฆ่าหญ้ามีทั้งชนิดเลือกทำลายและไม่เลือกทำลาย ชนิดเลือกทำลายมีฤทธิฆ่าพืชเฉพาะชนิด เช่น 2,4-D ซึ่งมีฤทธิ์ฆ่าทำลายเฉพาะพืชใบกว้าง โดยอาศัยส่วนประกอบทางเคมีที่เป็นฮอร์โมนพืชสังเคราะห์ ซึ่งเมื่อถูกดูดซึมจะไปรบกวนเฉพาะกระบวนการเติบโตของพืชใบกว้าง ชนิดไม่เลือกทำลายมีฤทธิฆ่าพืชทุกชนิด เช่น ไกลโฟเสต และ พาราคว็อท
คำจำกัดความ.
"สารเคมีกำจัดวัชพืช หมายถึง สารเคมีใดๆ ก็ตาม ที่นำมาใช้เพื่อฆ่าทำลลายหรือยับยั้งการเจริญเติบโตของวัชพืช ไม่ว่าจะเป็นในขณะที่วัชพืชงอกขึ้นมาแล้วหรือยังเป็นเมล็ดอยู่ ตลอดจนชิ้นส่วนต่างๆของวัชพืชทีขยายพันธุ์ได้ที่อยู่ในดินหรืออยู่บนดิน"
การจำแนกประเภทของสารกำจัดวัชพืช.
ประเภทของสารกำจัดวัชพืชสามารถจัดแบ่งได้ตามหลายวิธีเช่น แบ่งตามการใช้งาน (เช่น ดูดซึมทางดิน หรือ ทางใบ) แบ่งตามลักษณะการเลือกทำลาย (เลือกทำลาย หรือ ไม่เลือกทำลาย) แบ่งตามลักษณะการได้รับพิษ (ประเภทสัมผัส หรือ ดูดซึม) แบ่งตามช่วงเวลาการใช้ (เช่น ประเภทก่อนปลูก, ประเภทก่อนงอก, ประเภทหลังงอก) หรือ อื่นๆ
ปลากริมอีสาน

ปลากริมอีสาน  เป็นปลากริมชนิดหนึ่ง มีชื่อวิทยาศาสตร์ว่า "Trichopsis schalleri" ในวงศ์ Osphronemidae
มีรูปร่างและสีสันคล้ายกับปลากริมมุก ("T. pumilus") ซึ่งอยู่ในสกุลเดียวกัน แต่ทว่ามีครีบหลังและครีบอกยาวกว่า 
ปลากริมอีสานนั้นมีแหล่งกระจายพันธุ์อยู่เฉพาะลุ่มน้ำโขงทางภาคอีสานของไทยเท่านั้น ถือเป็นปลาเฉพาะถิ่นอีกชนิดหนึ่ง แรกเริ่มเคยเชื่อว่าเป็นความหลากหลายทางสีสันของปลากริมควาย ("T. vitatus") ซึ่งเป็นปลากริมชนิดที่พบชุกชุมมากที่สุด เนื่องจากเป็นชนิดที่คล้ายคลึงกันและพบในแหล่งเดียวกัน แต่เมื่อได้ศึกษาไปแล้วพบว่าทั้ง 2 ชนิด นี้ไม่ได้มีการผสมข้ามสายพันธุ์กัน จึงถือว่าเป็นชนิดใหม่
มีความยาวลำตัวประมาณ 6 เซนติเมตร นิยมเลี้ยงเป็นปลาสวยงาม
ปลาปักเป้าทอง (สกุล)

ปลาปักเป้าทอง  เป็นสกุลของปลาปักเป้า ในวงศ์ปลาปักเป้าฟันสี่ซี่ (Tetraodontidae) ใช้ชื่อสกุลว่า "Auriglobus" (/ออ-ริ-โกล-บัส/)
มีรูปร่างคือ ลำตัวแบนข้างและตาโตมากกว่าสกุล "Tetraodon" มาก พื้นลำตัวเป็นสีเหลืองทองเหลือบเขียวแวววาว โดยที่ไม่มีลวดลายใด ๆ ทั้งสิ้น ใต้ท้องสีขาว ครีบหลังและครีบก้นใหญ่ ครีบหางปลายตัดตรง ทำให้ว่ายน้ำได้รวดเร็วกว่า อีกทั้งยังพองลมได้ใหญ่กว่าด้วย มักหากินในระดับผิวน้ำจนถึงกลางน้ำ พบอาศัยอยู่บริเวณปากแม่น้ำ
เป็นสกุลปลาที่มีขนาดเล็ก ใหญ่ที่สุดประมาณ 20 เซนติเมตร เล็กที่สุดเพียง 7 เซนติเมตร เท่านั้น
เดิมเคยถูกจัดให้อยู่ในสกุล "Chonerhinos" แต่พบมีความแตกต่างจากหลักสัณฐานวิทยา จึงได้ย้ายมาอยู่ในสกุลปัจจุบันตั้งแต่ปี ค.ศ. 1999 จึงทำให้สกุล "Chonerhinos" มีเพียงชนิดเดียว คือ "C. naritus"
พบอาศัยอยู่ในน้ำกร่อยและน้ำจืดในภูมิภาคเอเชียตะวันออกเฉียงใต้ มีทั้งหมด 5 ชนิด คือ
ปลาปักเป้าทองแม่น้ำโขง

ปลาปักเป้าทองแม่น้ำโขง (ชื่อวิทยาศาสตร์: "Auriglobus nefastus") เป็นปลาปักเป้าชนิด ในวงศ์ปลาปักเป้าฟันสี่ซี่ (Tetraodontidae)
มีรูปร่างเหมือนปลาปักเป้าชนิดอื่นในวงศ์นี้ทั่วไป แต่ทว่ามีรูปร่างที่เพรียวยาวกว่าและมีสีของลำตัวออกไปทางเหลือบเขียวมากกว่า หลังมีสีเทาเงิน ท้องสีขาวและมีหนามเล็ก ๆ ฝังอยู่ใต้ผิว ขนาดเมื่อโตเต็มที่ประมาณ 10 เซนติเมตร พบอาศัยอยู่ในลุ่มน้ำโขงของภาคอีสานและภาคใต้ฝั่งตะวันออกของไทย มีนิสัยดุร้ายชอบกัดกินเกล็ดปลาตัวอื่นที่ติดแหของชาวประมง
นับเป็นปลาปักเป้าในสกุลนี้ 1 ใน 2 ชนิด ที่พบได้ในประเทศไทย
ปลาช่อนเชล

ปลาช่อนเชล หรือ ปลาช่อนบอร์นา หรือ ปลาช่อนแอมฟิเบียส (ชื่อวิทยาศาสตร์: "Channa amphibeus") เป็นปลาช่อนชนิดหนึ่ง ในวงศ์ปลาช่อน (Channidae) เป็นปลาที่อาศัยอยู่เฉพาะในแม่น้ำเชล ซึ่งเป็นสาขาของแม่น้ำพรหมบุตร ใกล้กับเชิงเทือกเขาหิมาลัยในภูฏานและปากีสถาน ซึ่งจะอาศัยอยู่ในน้ำที่มีอุณหภูมิค่อนข้างอุ่น ประมาณ 22-28 องศาเซลเซียส
โดยคำว่า "amphibeus" ที่ใช้เป็นชื่อวิทยาศาสตร์สันนิษฐานว่า มาจากพฤติกรรมการขึ้นเหนือน้ำและจับแมลงกินตามพื้นดินคล้ายสัตว์ครึ่งบกครึ่งน้ำ
นับเป็นปลาช่อนขนาดกลางที่มีความสวยงามอีกชนิดหนึ่ง เช่นเดียวกับ "C. barca" และ "C. aurantimaculata" ที่อยู่ในสกุลเดียวกัน มีสีสันที่ใกล้เคียงกัน แต่ว่ามีจำนวนก้านครีบหลัง 50 ก้าน ก้านครีบก้น 35 ครีบ มีเกล็ดข้างลำตัวมากถึง 81 เกล็ด นับว่ามากกว่าชนิดอื่น ๆ ขนาดโตเต็มที่มีความยาวประมาณ 25 เซนติเมตร ซึ่งนับว่าเล็กกว่า 2 ชนิดข้างต้น
เป็นปลาช่อนที่หาได้ยากมากที่สุดชนิดหนึ่งของโลก โดยมีการระบุทางวิทยาศาสตร์ครั้งแรกจาก จอห์น แมคคลีแลนด์ แพทย์ชาวอังกฤษ ด้วยการวาดภาพ และมีการเปลี่ยนสถานะหลายครั้ง จนกระทั่งในปี ค.ศ. 1938 ได้มีการเก็บตัวอย่างปลาตัวจริงได้จากบริเวณใกล้เคียงแม่น้ำเชลหลายตัวอย่าง และในปี ค.ศ. 1991 ได้มีการศึกษาและกำหนดให้ปลาช่อนเชลยืนยันถึงการมีอยู่จริงอีกครั้ง และมีชื่อวิทยาศาสตร์อย่างแน่ชัด จนกระทั่งปี ค.ศ. 2000 ผู้ช่วยศาสตราจารย์ ดร.ปรัชญา มุสิกสินธร นักมีนวิทยาชาวไทยแห่งคณะประมง มหาวิทยาลัยเกษตรศาสตร์ ได้ลงพื้นที่ในประเทศอินเดียและใกล้เคียงศึกษาเรื่องปลาช่อนโดยเฉพาะ ได้เลือกตัวอย่างดองที่สมบูรณ์ตัวหนึ่งจากตัวอย่างที่เก็บได้ในครั้งนั้นมาหนึ่งตัวอย่างเพื่อกำหนดเป็นต้นแบบทดแทนต้นแบบเดิมซึ่งเป็นเพียงภาพวาดเท่านั้น
เดโชดำดิน

เดโชดำดิน เป็นตำนานของกัมพูชาที่มีพื้นฐานมาจากตำนานเรื่องพระร่วงของไทย เนื้อหาของเรื่องเดโชดำดินส่วนใหญ่ใกล้เคียงกับเรื่องพระร่วง ต่างกันแต่ว่าตอนท้ายเรื่อง พระร่วงยกทัพไปตีเมืองเขมร 2 ครั้งแต่สู้พระเจ้าปทุมสุริยวงศ์ไม่ได้ พระเจ้าปทุมสุริยวงศ์เห็นว่าพระร่วงมีเชื้อสายนาคเช่นเดียวกับพระองค์จึงไม่ฆ่าแต่แบ่งแผ่นดินให้ปกครองกึ่งหนึ่ง 
ตำนานเรื่องพระร่วงปรากฏเป็นลายลักษณ์อักษรในภาษาไทยครั้งแรกในพงศาวดารเหนือ ฉบับพระวิเชียรปรีชา (น้อย) ซึ่งเรียกขุนนางขอมที่ดำดินมาว่าขอมดำดิน ยังไม่เรียกว่าพญาเดโช หลักฐานฝ่ายไทยที่ระบุชื่อพญาเดโชครั้งแรกคือบทกลอนประกอบการขับร้องเรื่องขอมดำดิน ซึ่งทรงนิพนธ์โดยสมเด็จฯเจ้าฟ้ากรมพระยานริศรานุวัดติวงศ์ แต่ไม่ทราบว่าได้ข้อมูลมาจากที่ใด ส่วนเดโชดำดินปรากฏเป็นลายลักษณ์อักษรในภาษาเขมรครั้งแรกในพงศาวดารเขมรฉบับวัดโกกกาก ที่เรียบเรียงในสมัยสมเด็จพระนโรดม
ใน พ.ศ. 2541 เรื่องเดโชดำดินถูกสร้างเป็นภาพยนตร์โดยเจีย ซุน ชาวกัมพูชาที่อยู่ในสหรัฐเป็นผู้ให้ทุนสร้าง 100,000 ดอลลาร์สหรัฐ สักดิ์ สีถนเป็นผู้เขียนบทภาพยนตร์ เนื้อหาส่วนใหญ่ดำเนินตามเรื่องเดโชดำดินในพงศาวดารเขมร แต่จะเพิ่มเติมเนื้อหาในส่วนที่เป็นบทบาทของพญาเดโชมากขึ้นเพื่อให้สนุกสนาน
แอนคาเฟ

แอนคาเฟ  เป็นวงร็อควิชวลเค สมาชิกทั้งหมดห้าคน ก่อตั้งในปี พ.ศ. 2546 โดย "โบ" อดีตสมาชิกหลัก พวกเขามักจะเรียกแฟนเพลงของเขาว่า "คาเฟกโกะ" และมักจะทักทายแฟนๆด้วยคำว่า" แนปปี " ซึ่งมีที่มาจากอิโมติคอน "o(≧∀≦)o"อีกด้วย
ประวัติ.
แอนคาเฟเป็นวงดนตรีญี่ปุ่นที่มีลักษณะเป็น"แดนท์ร็อค" ซึ่งเป็นวงดนตรีวิชวลเคชนิดหนึ่งที่ไม่มีประเภทที่แน่นอน ก่อตั้งในเดือนพฤษภาคม 2546 และปีต่อมาก็ได้ออกซิงเกิลแรกกับค่ายเพลงอินดี้ LOOP ASH ซึ่งซิงเกิลแรกนี้มีชื่อว่า 「キャンデーホリック」("Kyandehorikku") ซึ่งเปิดตัวโดยการติดอันดับของโอริกอนชาร์ตอีกด้วย
ต่อมาในเดือนมิถุนายนพ.ศ.2548ได้ย้ายสังกัดไปขึ้นอยู่กับค่ายRedCafeวันที่30เมษายนพ.ศ.2550 ได้เกิดเรื่องที่ทำให้แฟนๆหลายคนรวมทั้งเพื่อนร่วมวงช็อกกับการถอนตัวของโบ (อดีตมือกีต้าร์)ซึ่งไลฟ์ในวันนั้นเองก็เป็นไลฟ์สุดท้ายของโบด้วย แต่วันที่18พฤษภาคมในปีเดียวกัน ได้มีการประกาศให้ทาคุยะและยูกิเข้ามารับหน้าที่เป็นสมาชิกใหม่ ทำให้วงยังคงเดินหน้าต่อไปและ「AN CAFE 2nd generation」จึงได้เริ่มขึ้น
วันที่22สิงหาคมพ.ศ.2550ได้วางซิงเกิลอันดับที่ 12『覚醒ヒロイズム～THE HERO WITHOUT A "NAME"～』(กักคุเซฮีโร่รึซึ่ม เดอะฮีโร่วิดเอาท์อะเนม) เปิดตัวและติดอันดับทอป20ของโอริกอนชาร์ตได้สำเร็จ
ต่อมา ในเดือนมกราคมพ.ศ.2553 การแสดงสด ณ บุโดกันโดมได้ถูกหยุดไปชั่วคราว
ความเคลื่อนไหวในต่างประเทศ.
ความสำเร็จของแอนคาเฟยังไม่หยุดเพียงแค่ในประเทศญี่ปุ่นเท่านั้น ทั้งในยุโรป เอเชีย อเมริกาใต้และอเมริกาเหนือ เป็นต้น และยังครอบคลุมถึงประเทศใกล้เคียงด้วย
ไคม์

ในปิศาจวิทยา ไคม์ หรือที่บางครั้งเรียกว่าคามิโอ  เป็นประมุขแห่งขุมนรก ผู้มีอสูรใต้บังคับบัญชา 30 กองและเป็นปิศาจตนที่ 53 ในบท "อาร์สโกเอเทีย" จากหนังสือกุญแจย่อยของโซโลมอน
เมื่อปรากฏกายนั้น ไคม์จะเป็นนกสีดำขนาดใหญ่ แต่จะแปลงร่างเป็นมนุษย์ถือดาบได้ บางครั้งไคม์จะปรากฏร่างเป็นมนุษย์ผู้แต่งกายหรูหราและมีปีกเหมือนนก ไคม์นั้นมีความสามารถในด้านโต้เถียงกับผู้อื่น และมีอำนาจที่ทำให้ผู้อัญเชิญสามารถเข้าใจความหมายของเสียงร้องของสัตว์ต่างๆและเสียงของน้ำได้ นอกจากนั้นยังสามารถตอบคำถามของสิ่งที่จะเกิดขึ้นในอนาคตได้อย่างแม่นยำ เมื่อตอบคำถามนั้น
ตำบลห้วยบง (อำเภอด่านขุนทด)

ตำบลห้วยบง เป็นตำบลหนึ่งในอำเภอด่านขุนทด จังหวัดนครราชสีมา เป็นตำบลที่มีขนาดใหญ่เป็นอันดับสองของประเทศไทย ทั้งพื้นที่ของตำบลบริหารโดย องค์การบริหารส่วนตำบลห้วยบง ตำบลห้วยบงตั้งขึ้นเมื่อ 15 สิงหาคม พ.ศ. 2526 โดยแยกออกจากตำบลหินดาด
การจัดตั้งเป็นอำเภอ.
เมื่อปี พ.ศ. 2532 นายนิยม วรปัญญา สมาชิกสภาผู้แทนราษฎรในขณะนั้น เคยมีการพยายามขอจัดตั้งกิ่งอำเภอห้วยบง โดยตำบลห้วยบง ตำบลหินดาด อำเภอด่านขุนทด และตำบลวังโรงใหญ่ ตำบลกฤษณา ตำบลดอนเมือง อำเภอสีคิ้ว แต่ไม่ถูกดำเนินการต่อ เนื่องจากเกณฑ์การจัดตั้งอำเภอในขณะนั้น ต้องเป็นตำบลจากพื้นที่อำเภอเดียวกัน
เมื่อปี พ.ศ. 2563 นายวิเชียร จันทรโณทัย ผู้ว่าราชการจังหวัดนครราชสีมา เปิดเผยถึงการจัดตั้งอำเภอใหม่ของจังหวัดนครราชสีมาขึ้นใหม่ 4 อำเภอ ซึ่งอำเภอห้วยบงเป็นหนึ่งในอำเภอที่ถูกเสนอจัดตั้งเป็นอำเภอแห่งใหม่ เนื่องจากตำบลห้วยบง ห่างจากตัวอำเภอด่านขุนทด เกือบ 40 กม. จึงความยากลำบากในการบริการประชาชน รวมถึงความห่างไกลของพี่น้องประชาชนที่ต้องเดินทางไปรับบริการที่อำเภอ ปัจจุบันอยู่ระหว่างดำเนินการของการเสนอ
หมู่บ้าน.
หมู่บ้านเริ่มแรกที่แยกจัดตั้งตำบลห้วยบง มีทั้งหมด 9 หมู่บ้าน คือ
ปัจจุบันตำบลห้วยบงแบ่งการปกครองออกเป็น 25 หมู่บ้าน
ประชากร.
ประชากรส่วนใหญ่นับถือพระพุทธศาสนานิกายเถรวาท มีวัด 17 แห่ง เส้นทางคมนาคมหลัก คือ ทางหลวงแผ่นดินหมายเลข 2256 (ถนนชัยบาดาล–ด่านขุนทด) ชาวบ้านประกอบอาชีพเกษตรกรรมเป็นส่วนใหญ่ ยกเว้นหมู่ที่ 15 หมู่บ้านทรัพย์สมบูรณ์ ประชาชนส่วนมากประกอบอาชีพค้าขาย
ตำบลห้วยบง มีประชากรทั้งหมด 10,551 คน แบ่งเป็น ชาย 5,354 คน หญิง 5,197 คน ข้อมูล ณ สิ้นปี 2564
สถานที่สำคัญ.
ด้านการศึกษา.
ประกอบด้วยโรงเรียนประถมศึกษา 9 แห่ง และโรงเรียนมัธยมศึกษา 1 แห่ง ได้แก่
สถานศึกษาในเขตองค์การบริหารส่วนตำบลด่านขุนทด
ด้านการศาสนา.
<templatestyles src="Div col/styles.css"/>
กีฬาเรือใบในเอเชียนเกมส์ 2010

กีฬาเรือใบในเอเชียนเกมส์ 2010 ได้มีการจัดขึ้นในกว่างโจว ประเทศจีน ตั้งแต่วันที่ 14 ถึง 21 พฤศจิกายน พ.ศ. 2553
ผลการแข่งขัน.
ชาย.
Mistral.
14–20 พฤศจิกายน
RS:X.
14–20 พฤศจิกายน
เรือใบออพติมิสต์.
14–20 พฤศจิกายน
Laser.
14–20 พฤศจิกายน
420.
14–20 พฤศจิกายน
470.
14–20 พฤศจิกายน
หญิง.
Mistral.
14–20 พฤศจิกายน
RS:X.
14–20 พฤศจิกายน
เรือใบออพติมิสต์.
14–20 พฤศจิกายน
420.
14–20 พฤศจิกายน
470.
14–20 พฤศจิกายน
โอเพ่น.
Laser Radial.
14–20 พฤศจิกายน
โฮบี้-16.
14–20 พฤศจิกายน
มอละมไยน์

มอละมไยน์, เมาะลำไย, เมาะลำเลิง, มะละแหม่ง หรือ มอละมไยง์ (#เปลี่ยนทาง , [mɔ̀ləmjàɪ̯ɰ̃]; , [mo̤t məlɜ̤m] "โหมดแหมะเหลิ่ม"; "ตาพ่อเสีย") เป็นเมืองหลักของรัฐมอญและเป็นเมืองใหญ่เป็นอันดับที่สี่ของประเทศพม่า ตกอยู่ภายใต้การปกครองอังกฤษในช่วงการล่าอาณานิคม และมีสถานะเป็นศูนย์กลางการปกครองอาณานิคมอังกฤษในพม่าระหว่าง ค.ศ. 1826-1852
แอร์ฮ่องกง

แอร์ฮ่องกง  เป็นสายการบินขนส่งสินค้าสัญชาติฮ่องกง เป็นบริษัทลูกของคาเธ่ย์แปซิฟิค มีฐานบินหลักที่ท่าอากาศยานนานาชาติฮ่องกง ให้บริการขนส่งสินค้า 12 จุดหมายปลายทาง ใน 9 ประเทศ เช่น จีน ญี่ปุ่น มาเลเซีย ไต้หวัน สิงคโปร์ เกาหลีใต้ และไทย สำนักงานใหญ่ตั้งอยู่บนชั้น 4 ของอาคารสำนักงานคาเธ่ย์แปซิฟิคด้านทิศใต้
แอร์ฮ่องกงก่อตั้งขึ้นในปี ค.ศ. 1986 โดยนักธุรกิจชาวฮ่องกง ให้บริการเที่ยวบินเหมาลำ โดยใช้เครื่องบิน โบอิง 707-320ซี ต่อมาในเดือน มิถุนายน ปี ค.ศ. 1994 สายการบินคาเธ่ย์แปซิกฟิก ได้เข้ามาถือหุ้น 75 % และถือหุ้นที่เหลืออีก 25 % ในปี ค.ศ. 2002 ต่อมาในปีเดียวกันได้ร่วมร่วมทุนกับดีเอชแอล โดยดีเอชแอลถือหุ้น 40 % ส่วนคาเธ่ย์แปซิกฟิค ถือหุ้น 60%
จุดหมายปลายทาง.
แอร์ฮ่องกงให้บริการเที่ยวบินขนส่งสินค้าสู่จุดหมายปลายทางดังนี้ (ข้อมูล ณ วันที่ 28 กรกฎาคม 2009)
ออกขุนชำนาญใจจง

ออกขุนชำนาญใจจง เป็นนักการทูตสยามที่เดินทางเยือนประเทศฝรั่งเศสและโรมในฐานะคณะทูตในปี ค.ศ. 1688 เขาสืบทอดตำแหน่งคณะทูตจากเจ้าพระยาโกษาธิบดี (ปาน) ในปี ค.ศ. 1686
โปรตุเกส (1684).
ออกขุนชำนาญใจจงเป็นสมาชิกของคณะทูตชุดแรกที่ถูกส่งไปยังโปรตุเกส โดยออกเดินทางจากสยามในเดือนมีนาคม ค.ศ. 1684 คณะทูตสยามได้เดินทางไปพร้อมกับคณะทูตโปรตุเกสที่กำลังเดินทางกลับจากอาณาจักรอยุธยา ซึ่งได้ถูกส่งมายังอยุธยาโดยสมเด็จพระเจ้าเปโดรที่ 2 แห่งโปรตุเกส คณะทูตสยามยังได้นำของขวัญเตรียมถวายแด่พระมหากษัตริย์ฝรั่งเศส พระเจ้าหลุยส์ที่ 14 และกำลังกำหนดให้มีเอกอัครราชทูตสามคนเดินทางไปเข้าเฝ้า
การเดินทางขาไปบนเรือของสยาม บัญชาการโดยกัปตันเรือชาวโปรตุเกส ในรัฐกัว หลังจากรอคอยมานานกว่าหนึ่งปี คณะทูตได้เดินทางต่อด้วยเรือโปรตุเกส แต่กลับประสบอุบัติเหตุแตกกลางทะเลนอกแหลมอะกัลลัสเมื่อวันที่ 27 เมษายน ค.ศ. 1686 หลังจากการผจญภัยหลายครั้ง ออกขุนชำนาญใจจงและชาวสยามที่เหลือรอดชีวิตสามารถเดินเท้าผ่านภูมิประเทศต่างๆในแอฟริกาจนไปถึงอาณานิคมดัตช์ที่แหลมกูดโฮปได้ในที่สุด ในเวลาหลายเดือนต่อมา คณะทูตได้เดินทางกลับไปทางตะวันออกโดยเรือของฮอลันดาผ่านปัตตาเวีย ก่อนจะถึงสยามในเดือนกันยายน ค.ศ. 1687
ในระหว่างการเดินทาง ออกขุนชำนาญใจจงได้เรียนภาษาโปรตุเกส อันเป็นการเตรียมการสำหรับการเจรจากับประเทศตะวันตกในภายภาคหน้า ออกขุนชำนาญใจจงได้ประจำอยู่ที่บางกอกในเดือนตุลาคมระหว่างการต้อนรับคณะทูตฝรั่งเศสในปี ค.ศ. 1687 อันประกอบด้วยเรือรบ 5 ลำ นำโดยซีมง เดอ ลา ลูแบร์ และโกลด เซเบอแร ดูว์ บูแล ผู้อำนวยการบริษัทอินเดียตะวันออกของฝรั่งเศส
ฝรั่งเศสและโรม (1688).
ออกขุนชำนาญใจจงยังได้เป็นสมาชิกคณะผู้แทนอันประกอบด้วยข้าราชการสามคนที่ถูกส่งไปเข้าเฝ้าพระเจ้าหลุยส์ที่ 14 ในฝรั่งเศส และสมเด็จพระสันตะปาปาอินโนเซนต์ที่ 11 ในโรม ตรงกับรัชสมัยของสมเด็จพระนารายณ์มหาราชในปี ค.ศ. 1688 ทูตอีกสองคนในคณะประกอบด้วยออกขุนวิเศษภูบาลและออกหมื่นพิพิธราชา อีกสามวันต่อมา ครูสอนคำสอนจากตังเกี๋ยอีกสามคนได้เดินทางมาด้วย และนักเรียนชาวสยามห้าคนถูกส่งตัวไปศึกษายังวิทยาลัยหลุยส์ เลอ กรองด์ ในปารีส
คณะทูตสยาม และหลวงพ่อกีย์ ตาชารด์ ได้เข้าเฝ้าสมเด็จพระสันตะปาปาอินโนเซนต์ที่ 11 เมื่อวันที่ 23 ธันวาคม ค.ศ. 1688 หลังจากการเดินทางเยือนปารีสครั้งแรกไม่สามารถเข้าเฝ้าพระเจ้าหลุยส์ที่ 14 ได้ จึงเดินทางต่อไปยังโรม หลังจากเข้าพบเป็นครั้งแรก คณะทูตได้เข้าเฝ้าพระสันตะปาปาอีกครั้งหนึ่งเมื่อวันที่ 5 มกราคม ค.ศ. 1689 ภาพจิตรกรรมคณะทูตสยามได้วาดขึ้นโดยจิตรกรที่มีชื่อเสียง คาร์โล มารัตตา
ในเดือนกุมภาพันธ์ ค.ศ. 1689 คณะทูตสยามได้รับโอกาสเข้าเฝ้าพระเจ้าหลุยส์ที่ 14 และได้มีการให้สัตยาบันสนธิสัญญาพาณิชย์เซเบเรต์ที่ได้บรรลุในปี ค.ศ. 1687 
หลังการสวรรคตของพระนารายณ์มหาราช พระเพทราชาได้ขึ้นครองราชสมบัติและความสัมพันธ์ระหว่างสยามกับฝรั่งเศสได้เปลี่ยนแปลงไป ทำให้คณะทูตของออกขุนชำนาญติดค้างอยู่ในประเทศฝรั่งเศสรวมทั้งประสบปัญหาในการเดินทางกลับ
ในปี ค.ศ. 1690 คณะทูตได้เดินทางกลับถึงสยามโดยกองเรือรบหกลำ อับราฮัม ดูเกส-กุยตอน แต่เนื่องจากลมฟ้าอากาศที่ไม่เป็นใจทำให้เหลือเรือรบเพียงลำเดียวที่แล่นถึงบาลัสซอรฺ ปากแม่น้ำคงคา ที่ซึ่งคณะทูตได้ลงจากเรือ และเดินทางกลับอยุธยาทางบก
ธัชกร เขียวสมบัติ

สิบเอก กีรติ เขียวสมบัติ ชื่อเล่น ป็อป หรือ กีรติ เขียวสมบัติ โดยเขาลงเล่นให้กับสมุทรปราการ ซิตี้ในไทยลีก 2 เป็นสโมสรล่าสุด กีรติเป็นอดีตนักฟุตบอลทีมชาติไทย และเป็นหนึ่งในนักเตะทำประตูคนสำคัญในกีฬาเอเชียนเกมส์ 2010
ประวัติ.
สิบเอก ธัชกร เขียวสมบัติ เกิดวันที่ 12 มกราคม พ.ศ. 2530 ที่อำเภอปัว จังหวัดน่าน สำเร็จการศึกษาชั้นมัธยมศึกษาปีที่ 1-2 จากโรงเรียนปัว สำเร็จการศึกษาชั้นมัธยมศึกษาปีที่ 3-6 จากโรงเรียนอัสสัมชัญธนบุรี จากนั้นจึงได้เข้าศึกษาต่อที่โรงเรียนนายสิบทหารบก และระดับอุดมศึกษาที่มหาวิทยาลัยเกริก ปัจจุบันรับราชการในสังกัดสำนักงานปลัดกระทรวงกลาโหม
เขาเป็นหนึ่งในนักฟุตบอลไทยรุ่นแรกที่ได้รับการส่งตัวจากสโมสรฟุตบอลบุรีรัมย์ พีอีเอ เพื่อเข้ารับการฝึกซ้อมร่วมกับสโมสรฟุตบอลเลสเตอร์ซิตี ที่ประเทศอังกฤษเป็นระยะเวลา 6 เดือน และในภายหลังเขาได้ร่วมทีมกับสโมสรฟุตบอลวัวชน ยูไนเต็ด
คัฑลียา มารศรี

คัฑลียา มารศรี (เกิด 1 มีนาคม พ.ศ. 2516) ชื่อเล่น แคท มีชื่อจริงว่า สุกัญญา ปานกรด เป็นนักร้องลูกทุ่งลูกกรุงชาวไทย มีผลงานเพลงดัง เช่น เขตปลอดคนลวง และ รอยแผลเป็น เป็นต้น
ประวัติ.
คัฑลียา มารศรี เกิดเมื่อวันพฤหัสบดีที่ 1 มีนาคม พ.ศ. 2516 มีชื่อเกิดว่า ละออ ปานกรด เกิดที่อำเภอลาดยาว จังหวัดนครสวรรค์ มีพี่น้อง 9 คน เป็นคนที่ 8 เข้าสู่วงการเพลง โดยร้องเพลงตามร้านอาหารต่าง ๆ ในจังหวัดเกิด และจังหวัดพิษณุโลก จนได้พบกับ ชัย ศิษย์ประเสริฐ เจ้าของค่ายเพลงสมาร์ทบอมบ์ ซึ่งทำเทปเพลงให้กับ เท่ห์ อุเทน พรหมมินทร์ จึงถูกชักชวนเข้ากรุงเทพฯ เพื่อมาเป็นนักร้องอัดแผ่นเสียง โดยชัยเป็นคนตั้งชื่อให้เป็น แคทรียา มารศรี ซึ่งมาจากชื่อของ แคทรียา อิงลิช แฟนเก่าของเท่ห์ กับนามสกุล มารศรี คือชื่อของคุณแม่ของแคทรียา อิงลิช
คัฑลียา เริ่มมีอัลบั้มเพลงชุดแรกในชื่อ ลูกทุ่งลืมเบรค ซึ่งไม่ประสบความสำเร็จ ต่อมาได้ออกอัลบั้มลูกทุ่งอย่างเต็มตัวชุดแรกในแนวหวานชื่อ เขตปลอดคนลวง เมื่อปี พ.ศ. 2540 โดยมีเพลงที่เป็นที่รู้จักอย่างกว้างขวาง คือ เขตปลอดคนลวง และเพลง "รอยแผลเป็น" ซึ่งเป็นเพลงเก่าของ ดาวไทย ยืนยง ผู้แต่งเพลง กลับมาทำไม ซึ่งร้องโดย สังข์ทอง สีใส จากผลงานชุดนี้ ทำให้แคทรียาได้รับรางวัลพระพิฆเนศทองคำพระราชทาน ประเภทนักร้องหญิงยอดเยี่ยม จากเพลง เขตปลอดคนลวง ต่อมาจึงเปลี่ยนชื่อเป็น "คัทลียา มารศรี" และ "คัฑลียา มารศรี" ตามลำดับ โดยมีผลงานเพลงตามมาอีกราว 30 ชุดในปีนั้น ๆ เช่น คนเริ่มมีความรัก, โรงแรมใจ, ตาต่อตาฟันต่อฟัน, อะไรจะเกิดให้มันเกิด, ปูนาขาเก, สาวเมืองนนท์, หางเครื่องสามช่า, เสือ 2 ตัว, เพลงรักเพลงคิดถึง ฯลฯ 
คัฑลียา ถือเป็นนักร้องเพลงลูกทุ่งที่ร้องเพลงได้ดีทั้งเพลงช้าและเพลงเร็ว โดยเพลงฮิตต่าง ๆ ได้รับความนิยมอย่างมากจนนักร้องสมัครเล่นมักนำไปร้องประกวดตามเวทีต่าง ๆ มากมาย รองจากเพลงของพุ่มพวง ดวงจันทร์ เอกลักษณ์การแต่งตัวของคัฑลียาบนเวที มักจะใส่เสื้อคลุมทั้งตัว เพื่อให้ดูเรียบร้อย
นอกจากนี้ยังเคยร่วมแสดงภาพยนตร์เรื่อง มนต์เพลงลูกทุ่ง เอฟ.เอ็ม. ในปี พ.ศ. 2545 และ รวมพลคนลูกทุ่งเงินล้าน ในปี พ.ศ. 2556 โดยแสดงเป็นตัวเอง, ออกอัลบั้มพิเศษ "ดวงจันทร์...กลางดวงใจ พุ่มพวง ดวงจันทร์" กับค่ายแกรมมี่โกลด์ และอัลบั้มเพลงคู่กับ กิตติคุณ เชียรสงค์ และ นิค นิรนาม อีกด้วย
อะแมนดา ไซเฟร็ด

อะแมนดา มิเชลล์ ไซเฟร็ด (เกิดเมื่อวันที่ 3 ธันวาคม ค.ศ. 1985) เป็นนักแสดง นักร้อง นักแต่งเพลง และอดีตนางแบบเด็ก ชาวอเมริกัน เธอเริ่มอาชีพการทำงานในฐานะนางแบบเด็ก เมื่อเธออายุ 11 ปี และเธอเริ่มอาชีพการแสดงเมื่ออายุ 15 ปี ในบทที่ไม่มีชื่อของเธอในเรื่อง และได้รับบทสมทบในเรื่อง "As the World Turns" และ "All My Children" ซึ่งทำให้เธอก้าวสู่ความสำเร็จในการแสดงโทรทัศน์และภาพยนตร์
ในปี ค.ศ. 2004 ไซเฟร็ดแสดงในภาพยนตร์เรื่องแรกใน "Mean Girls" ในบทแคเรน สมิท เธอยังได้แสดงภาพยนตร์อื่นอย่าง "Nine Lives" (2005) และ "Alpha Dog" (2006) และในปี ค.ศ. 2006 เธอมีชื่อเสียงจากการรับบทนำในซีรีส์ทางช่องเอชบีโอเรื่อง "Big Love" หลังจากนั้นไซเฟร็ดปรากฏตัวในบทโซฟี เชอริแดน ในภาพยนตร์เพลงในปี ค.ศ. 2008 เรื่อง "Mamma Mia!" ส่วนบทอื่นเช่นรับบทนำใน "Jennifer's Body", "Chloe", "Dear John", "Veronica Mars" และ "Letters to Juliet'
ชีวิตส่วนตัว.
ในปี 2017 ไซเฟร็ดสมรสกับทอมัส ซาดอสกี้ ซึ้งเป็นแฟนหนุ่มของเธอหลังจากทั้งคู่คบหาดูใจมายาวนานถึง 2 ปี และในเดือนมกราคม 2018 เธอให้กำเนิดบุตรสาวคนแรกชื่อว่า "นีน่า ซาดอสกี้"
ชาร์ลีกัดนิ้วฉัน

"ชาร์ลีกัดนิ้วฉัน อีกแล้ว!" (Charlie Bit My Finger – Again! หรือเรียกสั้น ๆ ว่า Charlie Bit My Finger) เป็นไวรอลวิดีโอทางอินเทอร์เน็ตที่เคยเป็นวิดีโอที่มีการชมมากที่สุดบนยูทูบ ตลอดกาล กับยอด 245 ล้านครั้ง จากข้อมูลเดือนพฤศจิกายน พ.ศ. 2553 คลิปมีเนื้อหาเกี่ยวกับพี่น้องชาวอังกฤษ 2 คน อายุ 3 ปีและ 1 ปี ในวิดีโอน้องชายชาร์ลีกัดนิ้วพี่ชายแฮร์รี วิดีโอนี้พ่อของเด็กทั้ง 2 ได้อัปโหลดขึ้นยูทูบเมื่อเดือนพฤษภาคม พ.ศ. 2550
การเข้าชม.
"ชาร์ลีกัดนิ้วฉัน" มีการเข้าชม 2.6 ล้านครั้งบนยูทูบเมื่อต้นเดือนกุมภาพันธ์ พ.ศ. 2551 และ 12 ล้านครั้งในเดือนมีนาคม ในเดือนธันวาคมปีเดียวกัน มันเป็นวิดีโอที่มีผู้เข้าชมมากที่สุดเป็นอันดับที่ 12 บนยูทูปโดยมีการเข้าชมกว่า 65 ล้านครั้ง ในเดือนเมษายน พ.ศ. 2552 วิดีโอนี้มีการเข้าชมเพิ่มขึ้นเป็น 92 ล้านครั้ง และได้กลายมาเป็นวิดีโอที่มีผู้เข้าชมมากที่สุดตลอดกาลเป็นอันดับที่ 2 ในเดือนสิงหาคม พ.ศ. 2552 และครองตำแหน่งวิดีโอที่มีผู้เข้าชมมากที่สุดตลอดกาลเมื่อปลายเดือนตุลาคม พ.ศ. 2552 โดยสามารถแซงอีโวลูชันออฟแดนซ์ไปได้ ในเดือนพฤศจิกายนปีเดียวกัน "ชาร์ลีกัดนิ้วฉัน - อีกครั้ง!" ได้มีผู้เข้าชมถึง 130 ล้านครั้ง 
นอกเหนือจากจะเป็นวิดีโอที่มีการเข้าชมสูงสุดแล้ว มันยังเป็น "ที่ชื่นชอบที่สุด" และ "มีการอภิปรายมากที่สุด" บนอันดับสองบนเว็บไซต์ในสหราชอาณาจักร ในเดือนพฤษภาคม พ.ศ. 2552 รายงานซึ่งรวบรวมโดยวิซิเบลเมเชอรส์ ซึ่งวัดการเข้าชมวิดีโอในเว็บไซต์แบ่งปันวิดีโอจำนวน 150 เว็บไซต์ "ชาร์ลีกัดนิ้วฉัน" เป็นไวรอลวิดีโอที่มีการเข้าชมมากที่สุดตลอดกาลเป็นอันดับที่ 13 บนอินเทอร์เน็ต ในเดือนกันยายน พ.ศ. 2553 วิดีโอนี้มีการเข้าชมถึง 228 ล้านครั้ง ในปี พ.ศ. 2553 วิดีโอดังกล่าวถูกแซงโดย "เบบี" ของจัสติน บีเบอร์ และ "แบดโรแมนซ์" ของเลดี้ กาก้า มาอยู่ในอันดับสามของวิดีโอในยูทูปที่มีผู้เข้าชมมากที่สุด